
PALAESTRA LATINA 

LITTERARUM LATINARUM COMMENTARII 

A SOCIIS CLARETIANIS EDITI 

ANN. XXXVI (Fasc. I) — N. 193 M. Martio A. MCMLXVI 


. DE URBE MONACO 
ANTE ALIQUOS OCTINGENTOS 
ANNOS CONDITA 


Monacum, quod caput Bavariae 1 inde a temporibus studiorum anti¬ 
quitatis redintegratorum Latine Monachium appellatur 2 , litteris impera¬ 
toris Friderici Ahenobarbi ( 1152 - 1190 ) sollemniter datis saeculo duodecimo 
post Christum natum conditum censetur. 

Nam Henricus, dux ob violentiam suam Leo cognominatus 3 , qua erat 
industria pertinacissima, id studebat, ut praeter Saxoniam inferiorem et 


1. (praeter similes nominis Latini formas alias) Bavaria sive Boiaria = Bayern, Ba¬ 
viera, lu Baviere. 

Of. Cluverii, Philippi: Germaniae antiquae libri tres. Editio secunda, aucta et re¬ 
cognita. Adjectae sunt Vindelicia et Noricum. Lugduni Batavorum, ex officina Elzeviana, 
anno MDCXXXf (= 1631), p. 719-748: Vindelicia et Noricum, p. 727: vulgo Bojaren 
sive Bajaren, et contracte Bairen, 1 at in e vero loqaieaitrbus Bavari dicti, p. 728: Bojoarii, 
Bojovarii, Bajoarii, Bajovarii, Bajuvarii, Bajobari, Baibari, Baivarii, et postremum Bavari. 

2. Cf. LATINIT. 9 (1961), 122 adn. 5. 

3. Cf. LATINIT. 9 (1961) 139 (adn. 112); cf. Levt(h)ner, P. Caelestinus: Historia 
MonasterU Vessofontani (= Wessobrunn), Augustae Vindelic(or)uni et Friburgi Brisgojae 
1753, p. 199: Ceterum Norbertus [abbas motiasterii Vessofontani ] propagandae religionis 
zelum satis ostendit, cum virus adhuc ex Hir>augiensi coenobio [= Hirsau] ad servandum 
disciplinae rigorem monachos S. Wilhelmi [i.e. Villelmi], celeberrimi tunc archimandri- 
tae, doctrinis imbutos vocavit. Credo enim, nullius id authoritate [= auctoritate ] fieri po¬ 
tuisse, nisi Norberti, cum neque Caesar bellis implicitus id negotii sibi sumeret, neque 
Dux novus Henricus Leo in componendis Bojariae primum recuperatae rebus occupatus, 
neque Conradus Episcopus, multis pro Cathedrali ecclesia sua curis impeditus. — MVRA- 
TORI(us), Ludovicus Antonius, Antiquitates Italicae medii aevi, tom. IV, Mediolani 1741, 
p. 609: Otto ... Quartus, Henrici Leonis, olim Saxoniae et Bavariae Duris inclyti filius, 
ex Guelphis Principibus sanguinem suum trahebat. 

Bninsvigiam 4 , quas provincias Germaniae ad Henrico Superbo B , patre suo, 
hereditate acceperat, Bavariam recuperaret, cujus imperium anno mille- 
simo centesimo undequadragesimo Vellis 0 ablatum est collatumque Ba- 
benbergensibus, principibus scilicet Austriacis ex Babenberga, id est arce 
quondam Bambergensi 7 , quo loco nunc est ecclesia cathedralis, oriundis 8 * 
Quam rem anno millesimo centesimo quinquagesimo sexto consecutus du¬ 
catum 9 , quem obtinuit, vi et virtute confirmare contendit. Cui consilio 
complendo magnam partem Otto, episcopus ille Frisingensis cum sapien- 
tissimus tum potentissimus (1137 - 1158), qui litteris admodum eruditus 
complura opera conscripsit 10 , offecisse videtur, cum viae salariae pons 
alius prope Feringam 11 in Isara factus forumque ibidem constitutum ejus 
esset potestatis. Haec igitur vectigalia, portoria, tributa sibi comparaturus 
forum Feringanum pontemque salarium quamvis alienae dicionis delere 
diu non est cunctatus. Quo factum est, ut per pontem Monacensem cuncti 
commeare cogerentur; quibus reditibus Henrici Leonis non solum opes 
potentiaque non mediocriter auctae sunt, sed etiam colonia ibi jam anti¬ 
quitus constituta. Nam etiam structurae genere camerae fornicisque cujus- 
dam post alterum omnium gentium bellum ( 1939~1945 ) eruderati con¬ 
vincitur ibi jam temporibus Caesarum Romanorum fundamenta jacta aedi- 


4. vulgo Niedersachsen, Braunschweig; cf. AAS 57 (1965) 834; Convenrio inter 

Apostolicam Sedem et Saxoniam Inferiorem. 

5. regnavit annis 1126-1139. Cf. MONVMENTA WEJLFORVM ANTIQVA, ed. 
Weiland<Pertz [script. rer. Germ.] Hannoverae 1869, p. 7; Heinricum Superbum ducem. 
K. Jordan: Die Urkundtn Heinrichs des Lowen , Hierzogs von Sachsen und Bayern, 
Weimar (= Vimariae) 1949, p. 32,35 sq.: Heinricus dei gratia dux Bawarie et Saxonie, 
filius Heinrici ducis Bawarie et Saxonie. 

6. Scribitur Guelfo, -onis, vel Welfi, -orum. Secutus sum ACTA APOSTOLICAE 

SEDIS (— AAS) 49 (1957) 57; Qui veteres annales replicant, asseverant eo in loco 
Velfum III, ducem e nobili Suevorum genere, anno MLVI coenobium pietatis causa 
condidisse (= Weingarten). 

7. Bamberga, -ae f. = Bamberg; anno 902° primum omnium, legitur castrum Ba- 

benberg, postea Babenbergensis mons. 

8. Cf. MONViM. WELFORVM 24 (ed. Pertz, p. 32 sq.) [Rex Counradus, Friderici 

frater ] Herbipodim pervenit. Ibi iudicio quorundam principum dux [Heinricus] proscri¬ 
bitur, ducatusque ei abiudicantur. ...rex ducatum Saxoniae Alberto marchioni consobrino 
eiusdem ducis, Noricum vero, post in Vavariam veniens Leopaldo filio Leopaldi mar- 

chionis, fratri suo ex parte matris, tradidit. 

9. vulgo Herzogtum t ducato , ducado , duche, dukedotn , duchy. 

10. Ejus opera, quae majoris sunt momenti, inscribuntur Chronica sive historia de 
duabus civitatibus (ed. Adolfus Hofmeister, Hannoverae et Liplae 1912 [script. rer. Germ.]) 
et Gesta Friderici I. Imperatoris (ed. Waitz, Hannoverae et Lipsiae 1912 [scriptores rerum 
Germanicarum]). Illo opere Augustinum Hipponensem imitatus magnam partem hoc Fri¬ 
derici nepotis res gestas percontatus facta conscripsit collaudanda. Audiverat autem Lutetiae 
Parisiorum Petrum Abaelardum, Hugonem Victorinum, Gilbertum Porretanum ( Gilbert 
de la Porree). 

11. F dhring. 



De urbe Monaco 


ficiaque exstructa fuisse 12 . Quem collem postea monachos incoluisse veri- 
simillimum est, unde nomen urbis hodie usitatum ducitur. Accedit, ut ex 
ipsis vicorum nominibus inter se collatis necessario coniciatur colonias 
Baiovarionim initio illuc non raro deductas esse, ubi jam antea incolae 
consederant, ut eorum sedes quodammodo cingerentur. Quae res eo com¬ 
probatur, quod plurima nomina eoruim vicorum, qui in circuitu illarum se¬ 
dum antiquarum inveniuntur desinunt in ~mg, cum illa domicilia vetustiora 
saepenumero Altheim , id est sedes antiqua, dicantur, quorum incolae aut 
jam ex Celtis aut ex Romanensibus 13 oriundi videntur putandi esse aut 
antiquiores. Atque in territorio urbis Monaci vicus quidam adhuc exstat, 
qui ab hujusmodi sede prisca nominatur proxime a centro quamvis prin¬ 
cipio extra moenia ipsius oppidi situs 14 . Pontem autem illum, quo ripae 
fluminis Isarae junguntur, quidam putant jam anno nongentesimo tertio 
litteris quibusdam certe commemorari 15 , quamquam non desunt, qui 
dicant hoc monumentum ad pontem alibi constructum esse referendum 10 . 

Sed templum Christianum beato Petro dicatum initio saeculi undecimi, 
id est plus centum annis ante opus Henrici Leonis, in colliculo postea ab 
eodem apostolorum principe nominato juxta illam cellam antiquam Roma¬ 
na camera contectam construi coeptum certe confirmatur parietinis effos¬ 
sis. Quae basilica ex tribus atriis 17 aulisve constabat, quarum principalis 


12. Gf. Schleich, Erwin: Die St. Peterskirche in Miinchen, ihire Bauge9chichte und 
ihre Beziehung zur Stadt im Mittelalter, dargestellt auf Grund der Ergebnisse der Aus- 
grabungen, Miinchen 1958, Oberbxyerisches Archiv 83 (1958), 74-76. 

13. Gf. PAVL. Fest. p. 61 (ed. Mulier, Lipsiae 1839) Corinthienses ex eo dici 
coeperant, ex quo coloni Corinthum sunt deducti, qui ante Corinthii sunt dicti; quam 
consuetudinem servamus etiam, quum Romanenses et Hispanenses et Sicilienses negotia¬ 
tores dicimus, qui in alienis civitatibus negotiantur. INSCR. Dessau 7583 (Inscriptiones 
Latinae selectae, vol. II, pars II, Berolini 1906, p. 799) RGMANENS{is). TERT. praescr. 
30,2,4 sq. (CChL 1,210) apud ecclesiam Romanensem sub episcopatu Eleutherii benedicti. 

14. Cf. Baverreisz, P. Romuald OSB: Miinchen-Altheim, Studien zur friihes- 
ten Gechichte der Landeshauptstadt Miinchen, in opere quod inscribitur Monachium, 
Miinchen 1958, p. 87-118. 

15. Cf. Schleich: Oberbayerisches Archiv 83 (1958), 77; Schaffer: Z eiichrift fiir 
bayerische Landesgeschichte 21 (1958) 196; cf. Schaffer: An der Wiege Miinchens, 
Miinchen 1950, p. 64. 

16. De hac re Rev. P. Romualdus Bauerreiss, qua est comitate, me epistula die 9° m. 
Marti a. 1960 benignissime data certiorem fecit. 

17. Schflff, navata, nave, nef: Bacci: Lexicon 4 , Romae 1963, p. 495: ala aedis 
(Vallauri ); sacrae aedis ala; transversa ala; cella maxima; cf. ibid. p. 156. Gf. AAS 49 
(1957) 400: Habet autem templum maiestatem quandam non modicam propter molis 
amplitudinem — est enim in quinque alas divisum., quarum tres in apsida curvatae 
sunt — summamque praefert pulchritudinem propter ornamentorum varietatem. Cf. ThLL 
I 1468,20-57; imprimis 1468,41-52: VITR. 4,7,2 latitudo aedis dividatur in partes X. 
Ex his ternae partes dextra ac sinistra cellis minoribus et si quae ibi alae (v^r. I. aliae) 
futurae sunt dentur. Gf. ThLL II 1101,10-1104,67: atrium: III apud scriptores christianos 
significat basilicae partem. ThLL III 363,55 sq.: (capsus) pars ecclesiae: GREG. TVR. 
Franc. 2,14 habet basilica ... fenestras in altario XXXII, in capso XX. 

ab orienle in apsidem curvabatur 18 , sed deerat aula transversa l9 , ab occi¬ 
dente duae turres continuabantur 20 . Haec sacra aedes, postquam controver¬ 
siam, quae fuerat inter Ottonem, episcopum Frisingensem, et Henricum, 
ducem Bavariae et Saxoniae, imperator Fridericus sapienter composuit, tam 
amplificata est quam variis ex partibus immutata. His autem litteris Fri- 
derici Ahenobarbi Augustae Vindelicum a. d. XVIII Kal. Jul. anno mille¬ 
simo centesimo duodesexagesimo datis primum oppidum Monacum defi¬ 
nite commemoratur conditum confirmaturque. Qui dies exinde celebratur, 
quasi sit natalis. 

Quae vero decernuntur, digna videntur, quae afferantur. 

Nam Fridericus cum alias tum has sententias protulit 21 : “Ex quo”, 
inquit, “divina benignitate Romani imperii gubernacula tenemus, dignum 
est, ut eius opitulatione, quantum possumus, quieti temporum et paci 
ecclesiarum curemus providere. Ita enim et in praesenti commissum nobis 
orbem pacifice gubernari et in futuro a rege regum sempiternae retribu¬ 
tionis praemio donari speramus. Inde est, quod controversiam, quae inter te, 
carissime patrue, qui inpraesentiarum Frisingensis 22 episcopatus geris dig¬ 
nitatem, et nobilissimum consanguineum nostrum Henricum ducem Bava¬ 
riae et Saxoniae super foro apud Veringen 23 et Munichen 24 dinoscitur agi¬ 
tari, ita coram nostra et principum praesentia decidere curavimus, ut 
deinceps omnis contentionis, quae ob hanc rem inter vos haberi posset, 
sublata credatur occasio. Huius autem transactionis utriusque vestrum 
assensu et voluntate celebratae talem fuisse tenorem praesentibus innotes¬ 
cat et futuris: Forum quod esse solebat apud Verigen et pons ad teloneum 
de cetero iam ibidem non erit neque moneta. In eius autem rei recom¬ 
pensationem consanguineus noster Henricus dux ecclesiae Frisingensi con¬ 
tradidit tertiam partem totius utilitatis, quae provenire poterit de teloneo 
fori sui apud Munichen, sive in tributo salis sive aliarum rerum magnarum 


18. Cf. PLIN. epist. 2,17,8 cubiculum in hapsida curvatum. ITALA Wire. exod. 37 
(p. 25, versus deest in WLG. et LXX) fecerunt sanctum sanctorum ... cum rigore por¬ 
ticus mediae ab oriente in absida convexum. Cf. ThLL I 322,49-323,18: apsis (absis), 
Idis, acc. absldem, postea absida, -ae f. 

19. Cf. BREVIA RIVM. MONASTICVM (ed. 1963, Taurini et Romae, vol. II, 
pag. [298] die 9 Nov.: in dedic. arclnbasilicae Ssmi. Salvatoris, lect. VIII: aulam trans¬ 
versam, laqueari et contignatione refectis, expoliri iussit. 

20. Gf. AAS 49 (1957) 197: Stant enim ad auras geminae sacrae turres, in acutos 
fastigiatae apices. 48 (1956) 122: Duae autem turres perexcelsae atque editae huiusce 
aedis decus atque dignitatem non mediocriter augent. Ibici, p. 208: [Ecclesia] mole et forma 
atque genere ... nec non tholo sacrisque turribus est venusta. 

21. Cf. RVFIN. apol. adv. Hier. 1,30,20 sq. (GChL 20,65) sub aliena persona suam 
sententiam proferunt. 1,40,5 sq. (p. 74) sententias ... ab eo dictas frequenter ostenderim. 

22. Frlsinga, -ae f., adj. Frisingensis, -e = Freising. 

23. hodie Fdhring. 

24. Hic primum hoc nomen memoriae traditur, unde Francogalli, Hispani, Anglique 
duxisse videntur nomen Murrich, Lusitani Munique. 

vel minutaruim seu venientium seu inde redeuntium 25 . ...Statuimus ergo 
et praesentis instrumenti pagina roboramus, ut huius conventionis hinc inde 
pari coniventia factae ratum et inconvulsum omni tempore maneat firma¬ 
mentum et uterque vestrum quod accepit teneat et quiete possideat, vestris 
vestrorumque successorum usibus iugiter profuturum. Porro ne huius facti 
memoria futuris quibusque temporibus oblitteretur, scripto notari ac sigilli 
nostri impressione muniri manuque propria, ut infra apparet, corroboran¬ 
tes, testes quoque qui aderant subter notari fecimus. Quorum nomina haec 
sunt: Arnoldus Moguntinus 20 archiepiscopus, Fredericus Coloniensis ar- 
chiepiscopus, Gevehardus Werzeburgensis episcopus, Hermannus Varden- 
sis episcopus, Cuonradus Augustensis episcopus, Everardus Bavenbergensis, 
Fredericus dux Suevorum, Herimannus marchio Veronensis, Tidericus mar- 
chio de Lusiz et frater eius Heinricus 27 ’\ Eandem rem Hartmannus Sche- 
del 28 his, quae sequuntur, verbis anno millesimo quadrigentesimo nona¬ 
gesimo tertio descripsit: “Monacum” inquit quamquam temporibus 


25. Usque ad annum 1803 cives Monacenses quotannis Frisingemibus pro illo ponte 
translato summam quandam pecuniae solvebant. Qua pecunia debita se demum anno 1852 
liberaverunt nongentis octoginta septem florenis in perpetuum repends. Cf. Schattenhofer, 
Michael: Miinchen im Zug der Geschichte, in opere quod inscribitur Lebendilges Mtin- 
cheti, Miinchen 1958, p. 4. 

26. Mogontiacum, -I n., adj. MogontiacensIs, -e (cf. CONC. Coi. a. 346 pr. 9 Mar- 
tino episcopo Mogontiacensium [CChL 148, 27], postea Moguntia*, -ae f., Moguntlnus, 
-a, -um = nunc vulgo Mainz . 

Colonia Agrippina, -ae f ., adj . Coloniensis vel Agrippinensis, -e = nunc vulgo Koln. 

Herbipolis, -is f. (Wirceburgum, Werzeburgum, -i n.), adj. Herbipolensis, -e vel 
Werzeburgensis, -e = nunc Wiirzburg; primum anno 704 legitur: castellum Virteburch. 
[S. Boni fatim anno 724 ] in castro Wirziburhc sedem episcopalem constituens annuente 
Karlmanno et auctoritate apostolici papae. — [S. Bonifatius] Burchardo ... in loco ... Wir- 
zaburch dignitatis officium delegavit et ecclesias in confinibus Franchorum et Saxonum 
atque Sclavorum suo officio deputavit. — ... 9edem episcopatus decrevimus in castello r 
quod dicitur Uuirzaburg .— [die 13. mensis lanuarii a. 1355] sepulcrum sancti Burchardi 
episcopi Herbipolensis: GERMANIA SACRA, Die Bistumer der Kirchewprovinz Mainz 
(= dioeceses ecclesiasticae provinciae^ Mogontiacensis), tom. I: Das Bistum Wiirzburg 
(= dioecesis Herbipolensis); scripsit Alfred(us) Wendehorst, Berlin (= Berolini) 1962, 
p. 11, 15, 17, 21. — Varda sive Verda, -ae f., adj. Vardensis sive Verdensis, -e 
— Verden an der Aller (— ad flumen Aleram sive Alleram sive Alaram). 

Augusta Vindelic(or)um, adj. Augustanus, -a, -um vel (postea) Augiistenris, -e = nunc 
Augsburg. 

Babenberga seu Bamberga, -ae f., adj . Babenbergensis seu Bamibergensis, -e = nunc 
Bamberg. 

27. Datum Augustae XVIII 0 kal. iulii, anno dominicae incarnationis M^^LWUI 0 , 
indictione VI‘, regnante Friderico Romanorum imperatore augusto anno regni eius VIP, 
imperii vero III, Amen.: Schaffer, Reinhold: An der Wiege Miinchens, Miinchen 195Q, 
p. 72-74. 

28. Norimbergae (hodie Niirnberg) natus et mortuus, floruit annis 1440- 1514. 

Ottonis I. imperatoris 29 conditionis 30 suae initium sumpsit, a Ludovico 
tamen IV. 31 iam praescripto imperatore ampliata et aedificiis ornata fuit. 
Otto I. S2 , cum in Germania imperium anno Domini CMLXII assumpsit, 
in Baioaria partem regionis Heinricus Brunsvicensis materna hereditate 
possedit et in arce Vering 33 domicilium habuit. Quo tempore publicus 
transitus super Isaram in eo loco extitit. Is dux Heinricus pontem ultra flu¬ 
men prope curiam monachorum fieri fecit in eo loco ubi nunc urbs Mona- 
cum 34 sita esi communeque iter ibi fieri ordinavit cum oppidulo parvo” 3B , 


29. imperavit annis 936-973. 

30. Gf. ThiLL IV 145,5-79: conditio (a condere), i. q. xxtot; Diligenter distinguen¬ 
dae sunt condicio et conditio et conditio. 

31. regnavit imperavitque annis 1310/14-1347. Hic est idem, atque Ludovicus Bavarus. 

32. Hartmannus hic Ottonem Magnum falso pro Friderico Ahenobarbo (1152^1190) 
habuit. 

33. Fohrlng: sed falso hoc oppidulum dicitur castrum Henrici, cum revera sit dicionis 
Frisingensis. 

34. Prioribus saeculis Munichen cunctis locis Latine dicitur Monacum. Cf. Schaffer: 
An der Wiege Miinehens, p. 82: Tuta de Monaco ( a, 1174-1180); p. 104: Counradum 
Dengebom de Monaco (a. 1200-1218 ); p. 108: Chunradus de Monaco (a. 1212-1216); 
p. 110: civitate Monaco (a. 1214-1217); p. 112: in Monaco (c. a. 1200); p. 114: Et ista 
traditio facta est Monaci in domo plebani (a. 1220-1230); p. 118: Counradus Monaci 
decanus ( a . 1226); et plurimis aliis ejusdem libri locis. In hoc opere complura, ne dicam 
cuncta monumenta litterarum Monacensia collecta continentur, quae sententia rerum pe¬ 
ritorum non paucorum majoris momenti esse existimantur. Gf. Miinchner Franziskanische 
Dokumente, Dokumente altester Miinchner Familiengeschichte 1290-1620, aus dem Stifter- 
buch der BarfiiPer und Klarissen in Miinchen 1424, ed. mandatu Fratrum Franciscalium 
provinciae Bavaricae, M*unchen 1958, p. 102, 105, 188, 201, 202 aliisque locis quam plurimis. 

Gf. CHRONICAS BAVARICAS saeculi XIV, ed. Leidinger, Hannoverae et Lipsiae 
1918 [script. rer. Germ.] p. 82,11: Post haec Bavariam intrans recepit se in Monaco 
( = a . 1315); p. 88,13 9 q.: recipiens se in Monaco (= a. 1319); p. 82,27: Igitur rex in¬ 
trans Bavariam venit Monacum (a. 1315); p. 92,21 sq.: cum in Monaco natalem Domini 
celebraret (= a . 1319). p. 121,28: Ludovicus sibi reservabat tertiam partem [ Bavariae ] cum 
Monaco (= a . 1329); p. 132,7: ante Monacum civitatem (a. 1334); p. 133,1: et cele¬ 
bratae sunt nuptiae in Monaco (a. 1339); p. 164,5: venerunt ad imperatorem Ludovicum 
in Monacum (a. 1338). 

Gf. Slevmer, Alibert: Kirchenlcctebusches Wdrterbuch*, Limburg/Lahn 1926, p. 527: 
Monacum, -I n. = Miinchen; inde ducitur adjectivum, quod est “Monacensis, -e”, ut 
in epistula Gregorii IX, Summi Pontificis, kal. Dec. anni 1231 Reate data: in civitate 
Mionacensi; cf. Schaffer: An der Wiege Miinehens , p. 122rl25; cf. Miinchner Franziska¬ 
nische Dokumente (= Monumenta Monacensia* Fratrum Franciscalium), op. mem p. 101: 
conventus Monacensis. 

Innocentius autem IV. (1243-1254), Summus Pontifex, anno 1250 (II Kal. Nov.) 
litteras scripsit, ubi dixit: “villa, quae vulgo vocatur Monachum”. E t quidem hoc primum 
monumentum, quod aliquis Pontifex Romanus Monacensibus dedit. — Aeneas Silvius 
Piccolomini, epist. ad Martinum Mayer (Germania), § 6 (ed. Paiparelli, Firenze 1949, 
p. 46) Maximus certe Monachi nitor!-Hunc locum mihi Berta Widmer pro sua humanitate 
Kalendis Nov. anni 1960 benignis ime indicavit, cui hoc quoque loco gratias ago maxi¬ 
mas. — Denique juvat hic memorari Monacum a Graecis nostrae aetatis Movaxov no¬ 
minari. 

35. Liber chronicarum: Schaffer: An der Wiege Miinehens, p. 204. 

Aventinus autem vix triginta annis post Hartmannum ea, quae tum acta 
sunt, hunc in modum comprehendit: “Ceterum” inquit “Honoricus [i. e. 
Henricus\ in Boiariam reversus, in prima Vindelicia, in ripa Isarae, ubi 
tum villa mystarum erat, in agro Scaphularensis 36 conlegii novum oppi¬ 
dum condit. Monachium 37 adpellat, quae nunc omnium urbium, quae im¬ 
peratoriae non sunt, sed ducibus parent, clarissima habetur 38 ”. 

Paucis autem aliis sententiis interpositis Aventinus rem his prosequitur 
verbis: “Veringionim” 39 inquit “vicus infra Monachium ad quintum lapi¬ 
dem, tum municipium Fruxinensis [t. e. Frmngensis ] pontificis, ubi empo¬ 
rium, mercatus salis atque pons erat. Honoricus dux Boiorum noctu de im¬ 
proviso Veringios occupat, diripit, pontem demolitur, aedificia igne con¬ 
cremat, salinas, salinarios omnes, pontem, portorium in Monachium, no¬ 
vum oppidum, transfert, illa posthac salem devehi iubet. Albertus episco¬ 
pus Fruxinensis 40 ad imperatorem, qui ex Italia redierat, se confert, iniu- 
riam sibi inlatam a duce Boiorum conmemorat, opem Caesaris implorat. 
Augustus saepius Honorico diem dicit, minatur, praecipit, imperat; is 
saepius aspernatur, flocci facit. Caesar rebellem tandem Gamundiae 41 , 
quae urbs est Sueviae 42 , in Germania Magna, proscribit 43 ”. Sed arbitratu 
Aventini Otto, episcopus Frisingensis idemque Alberti decessor, ipse causam 
videtur edidisse, cur impugnaretur forumque Feringanum tolleretur. Nam 
alio loco ait: “Oto Fruxinensis episcopus Otoburgium 44 , superioris Boiariae 
arcem, condit, praesidio firmat; ob salinarium portorium vectigalque Boio- 


36. id est Sceftilariensis; Soeftilaria = Schaftlarn; cf. Schaffer: op. ment., p. 114. 

37. Sleumer hoc nomen ducit ab eo, quod est Graece povaxttov, unde syllabam 
paenultimam acuendam arguit. Ergo dicendum est Monachium ( lexicon cit., p. 527). 
Tamen de vocabulo, quod est monachium (povaxeiov), generatim adnotandum videtur 
esse hanc vocem apud auctores antiquos non inveniri. Nam omnes loci, qui in 'lexicis va¬ 
riis ex Codice Justiniano afferuntur (ut 1,2,13 vel 1,6,13), in editionibus recentioribus ad 
criticam rationem emendatis non reperiuntur: cf. commentarios Musei Helvetici 17 (1960) 
228 sq.: monachium (Cod. Just. 1,2,13), scripsit Adolfus Lumpe. Gf. ThLL VIII 1396, 
ubi nomen monachii non invenitur. Sed hoc vocabulum ne in Graeco quidem habetur; 
cf. Liddel-Scott: Greek-English Lexicon’, Oxford 1953, p. 1143. 

Monacenses autem ipsi linguae Latinae aliquatenus periti plerumque dicere solent: Mo¬ 
nachium. Cujus rei documento est cantiuncula illa vulgaris, quam aliquando nescio ubi 
Latine redditam repperi: Dum sancti Petri turris stabit Monicbii / ibique strepunt undae 
virentis fluvii, / ibique erit taberna in illo loculo / ibidem omnis vivit semper in gaudio. 
(Germanice: S olang der Alte Peter-...). 

38. AVENT, ann. 6,6 (ed. auctoritate Aoademiae Regiae, vol. II, Miinchen 1884, 
p. 232,15-19). 

39. Veringii = Feringani, id est incolae Feringae (= Fdkring). 

40. episcopavit annis 1158-1184. 

41. hodie Schwabischgmiind: quod oppidum in Virtembergia situm est. 

42. id est Sueibiae (hodie Schwdben). 

43. AVENT, ann. 6,6 (vol. II, p. 232.28-233,3). 

44. Qtenburg, oppidum prope a Frisinga situm. 

rum regulo Munychiisque 45 bellum indicit; salem devehentes Phoron 46 
vicum atque Otoburgium petere cogit; cetera itinera praecludit atque ob¬ 
sidet 47 ”. 

Quidquid autem id est, certo constat imperatorem Fridericum Aheno- 
barbum in sollemni curia Ratisbonensi decrevisse, ut llenrico Leoni ducatus 
Bavariae et Saxoniae publice sollemnilerque adjudicarentur. Cujus rei tes¬ 
tis est epistula Ratisbonensis a. d. III Id. Julias anni millesimi centesimi 
octogesimi data, qua haec, quae sequuntur, edicta sunt. Nam “Quae impe¬ 
riali statuuntur auctoritate”, inquit Fridericus, “litteris competit annotari, 
ne vel transeuntium temporum antiquitate in oblivionem deveniant vel 
pravorum hominum fraudulentis machinationibus indignam sui mutationem 
incurrant. Noverint igitur universi tam praesentis quam postfuturae aetatis 
fideles imperii, qualiter dilectus noster Adilbertus 48 Frisingensis episcopus 
ad maiestatis nostrae praesentiam accedens humiliter nobis conquerendo 
significavit, quod nobilis vir Hainricus de Bruneswic, quondam dux Ba¬ 
variae et Saxoniae, forum in Veringen cum ponte, quod ecclesia sua a 
longe retroactis temporibus quiete possederat, destruxerit et illud in villam 
Munichen violenter transtulerit. Cuius siquidem rei veritas etsi nostrae 
constaret serenitati, ipse tamen eam septem legitimis testibus in nostra 
comprobavit audientia. Sunt autem hi: Chuonradus Salzpurgensis 49 ar- 
chiepiscopus, Chuono Ratisponensis episcopus, Bertoldus marchio Histriae, 
Gebehardus comes de Sulzbach, Otto palatinus maior et frater eius Otto 
iunior, Fredricus burcgravius 50 . Consequenter igitur super eadem causa a 
principibus curiae nostrae requisita sententia iudicatum est, quod praefati 
Hainrici factum temerarium in irritum ducere imperialis deberet auctori¬ 
tas. Quocirca secundum iuris tenorem translationem praedicti fori in va¬ 
cuum revocantes ipsum forum cum ponte memorato fideli nostro episcopo 
Frisingensi suisque successoribus restituimus et praesentis scripti privilegio 


45. Munychii, ed est, Monacenses: ex qua nominis forma apparet Aventinum, qui 
temporibus litterarum redintegratarum floruit, exempla nominum Latine reddendorum ab 
ipsa antiquitate repetivisse. Cf. FRONTIN. strat. 1,5,7 (ed. Gundermann, Lipsiae 1888. 
p. 17,20) subiectis rotis naves ad proximum portum Munychiam traiecit. NEP. Thras. 2,5 
(ed. Malcuvatti, Taurini 1934, p. 64) hinc in Piraeum transiit Munychiamque munivit. 
OV. met. 2,709 (ed. Ehvvald, Lipsiae 1915, p. 52) Munydiiosque volans agros. Etenim 
est Munychia portus Athenarum. 

46. id est Feringa (= Fohring). 

47. AVENT, ann. 7,2 (vol. II, p. 252,15-19). 

48. Idem est atque Albertus I, qui Frisingae episcopavit annis 1158-1184. 

49. Salisburgum (Salispurgum), -i n. = Juvavum, -i n., adj. Salisburgensis, -e vel 
Juvavensis, -e =: nunc Salzburg. 

50. Burggraf, burgravio, burgrave. 

eis et suae ecclesiae in perpetuum confirmamus 31 ”. ITac sententia iudi- 
ciaria videtur is adductus esse, qui illius temporis annales Sceftilarienses 
conscripsit, ut paucis eodem anno referret haec: “Munichen destruitur. 
Feringen reaedificatur 52 ”. Idem vero annus in anniversario, quod dicitur, 
conventus Clarissarum Monacensium, id est, sororum religiosarum a sancta 
Clara 53 nucupatanim, et in necrologio conventus Franciscanorum fratrum 
Minorum designatur, quasi sit tum ipsum Monacum conditum. Quae res 
his versibus comprehenduntur: 

« 

M C L tria X anno 54 [= MCLXXX] 
imperante Friderico 
Hainricus Pnmswig Bavarum 
Saxonum rexit ducatum; 

Monacum tunc villa, 

sed Veringen 55 fomm pro illa. 

Libertates verae 
civitati donatae fuere 56 . 

Henricus autem Leo non ea potisimum de causa exauctoratus est, quod 
pontem Feringanum evertit forumque ibi constitutum Monacum transtulit, 
sed imprimis invidia principum plerorumque effectum est, ut ipse, qui 
maximam partem Germaniae ad septentriones spectantis in potestatem 
suam redegerat, qui fines imperii multum in Slavos propagaverat 57 , qui 


51. Ego Gotefridus imperialis aulae conoellarius vice domni Christiani Moguntinae 
sedis archiepiscopi, Germaniae archicanoellarii, recognovi. 

Signum domni Friderici Romanorum imperatoris invictissimi. ( Monogramma ). 

Acta sunt haec anno ab incarnatione dtxmini MCLXXX 0 , indictione XIII*, regnante 
Frederico Romanorum imperatore gloriosissimo, anno regni eius XXVIIII, imperii vero 
XXVI. Data Ratisponae in sollemni curia, III 0 idus iulii, feliciter amen: Schaffer, op. 
mem., p. 84-86, 

Cf. LENK, in commentariis qui inscribuntur Bayerland 59 (1957) 403. 

52. Schaffer: An der Wiege Munchem, p. 190. 

53. Gf. AAS 50 (1958) 513: Sanctam Claram, Asisinatem Virginem, caelestem apud 
Deum Patronam televisifici inventi facimus, constituimus, declaramus (Pius XII.). 

54. Hic versus sic est enuntiandus: em ce el tria (i)x anno. Cf. Schvlze, Wilhelan: 
Kleine Sckriften, Gottingen 1933, p. 444-467: Die lateinischen Buchstabennamen. 

55. Germani usque ad medium saeculum undevicesimum f et v litteras eodem fere 
sono plerumque proferebant. Quo factum est, ut saepe altera littera pro altera poneretur. 
In lingua enim populari Germanorum reeentiore f et v eundem sonum significant. 

56. Monumenta Monacensia Fratrum Franciscalium (= Miinchner Franzisk. Doku • 
mente), op. mem., p. 188, 201; hoc loco novissimo legitur: Libertates vere civitati durate 
fuere. Schaffer: op. mem., p. 194 et 200. Annales Undensdorfenses (c. a. 1450): Anno 
Domini 1180 inceptio civitatis Monacensis in Bavaria sub Friderico primo (Schaffer, 
p. 202). Anonvmi farrago historica Ratisponensis ( a . 1519): MCLXXX (var . L MCLXXV) 
Hoc anno urbs Monacensis coepta est (Schaffer, p. 208). 

57. Gf. Helmoldi presbyteri Bozoviensis Chronicu Slavarum (ed. Lappenberg-Schmeid- 
ler, Hannoverae et Lipsiae 1909 Iscript. rer. Gemi.]). 

tres minimum dioeceses constituendas curaverat, Lubicensem, Ratzebur- 


gensem, Suerinensem 58 , opibus destitutus potentia privaretur. Accedit, 
quod anno millesimo centesimo septuagesimo sexto ad Clavennam 59 recu¬ 


savit exercitibus suis Friderico succurrere. His de causis anno millesimo 


centesimo octogesimo exsul atque extorris factus in Britanniam confugit. In 
ejus locum Otto major 60 , palatinus 01 Vittelbacensis 02 successit, cui Fri- 
dericus a. d. XVI Kal. Octobres ejusdem anni imperium Bavariae commi¬ 
sit t{3 . Quae gubernacula rei publicae principes Vittelbacenses cum magna 
salute populi usque ad annum millesimum nongentesimum duodevicesi¬ 
mum firmiter fideliterque tenuerunt. 

Ipsum autem oppidum Monacum, quod inde ab anno millesimo cen¬ 
tesimo octogesimo per sexaginta annos dicionis fuit episcoporum Frisingen- 
sium 64 , jam temporibus Henrici Leonis aut paulo post in quattuor vicos 
divisum erat. Via enim salaria, quae ab oriente, et quidem a porta infe¬ 
riore usque ad portam superiorem 65 ducebat, cum illa via, quae a meridie, 
id est a porta Sentilingana 60 ad posteriorem portam Suapinganam 67 fere¬ 
bat, in occidentali margine fori committebatur. Intra illam moenium par¬ 
tem, quae a porta inferiore usque ad Sentilinganam porrigebatur, vicus 


58. L iibeck, Ratzeburg , S chwerin. Cf. Jordan, Kairl: Die Bistumsgriindungen Heitir 
richs des L&wen, Leipzig 1939. Gf. ibid . p. 10 sq., 26, 60 sq., 122. Legitur p. 10 
(adn.) tres episcopatus in Slavia Transalbina [i. e. trans flumen Albim] instituimus, Ra- 
ceburgensem, Lubicensem, Zwerinensem. — Cum vero populi Romanenses, cum Latine 
loquunitur, c litteram alio sono proferant atque Germani, malui scribere Ratzeburgensis 
et Suerinensis nihilominus litterarum monumentis nixus quamvis numero paucioribus. 

59. Gf. PAVL. DI AGON. hist. Langob. 6,21 (ed. Waitz, p. 221) Ansprand fugit 
Clavennam (— Chiavenna ). 

60. Otto I. regnavit annis 1180-1183; cf. Annales Sceftilarienses (1 161-1221): Dux 
Heinricus ducatu privatur, Otto maior palatinus loco eius dux constituitur: Schaffer, 
op. mem. r p. 190. 

61. Pfatzgraf, conte (conde) palatino, comte palatin, Count Palatine. 

62. Cf. MONVM. WELFORVM (Ghronicon Hugonis) (ed. Pertz, Hannoverae 1869, 
p. 50) Noricum vero Ottoni palatino comiti de Witilinspach concessit, p. 63: palatinus 
de Wittelinisbach. Gf. MONVMENTA WITTELSB ACENS IA, ed. Michael Wittmann, 
Quellen und Erorterungen zur bayerischen und deutschen Geschichte, vol. 5, Miinchen 
1857. Gf. Hirmer, Joseph: Lateinisches Obungsbuch* (fur die 2. Klasse des human. 
Gymnasiums), Regensburg 1929, p. 25: Principes Wittelbacenses complura saecula Ba¬ 
variae praefuerunt. 

63. Gf. Schaffer: Z eitschrtft fiir bayerische Lande^geschichte 21 (1958) 204. 

64. Gf. Schattenhofer: Miinchen im Zug der Geschichte, in opere supra memo- 
rato quod inscribitur Lebendiges Miinchen, p. 7 sq. 

65. Rudolfus Dux Bavariae (a. 1301): ad Superiorem et Inferiorem Portam dictae 
civitatis: Schaffer: An der Wiege Miinchens, p. 176. 

66. Monumentum anni 782: et in alio loco, cujus vocabulum est Sentilingas: Schaf¬ 
fer: An der Wiege Miinchens, p. 58, et p. 62: in loco ... Sentilinga (a. 782); cf. Monu¬ 
menta Monacensia Fratrum Francicalium (= Franzisk. Dokum.), p. 351 (Index): Send- 
ling, Sentlingen. 

67. Gf. Monumentum anni 782: in loco, quae dicitur Suuapinga: Schaffer, op. mem., 
p. 58; hodie Schwabbtg. 

erat boarius, ubi forum boarium 68 viam principalem' continebat. Intra por¬ 
tam Senlilinganam et portam superiorem erat vicus tabernariorum seu 
propolarum, qui vicus nomen duxit a cauponibus, qui ibi in via Rosarum 
et cauponum habitabant. Inter portam autem superiorem et Suapinganam 
posteriorem erat vicus Eremitarum, qui a sancto Augustino nomen traxe¬ 
runt 09 . Sed huic vico antiquissimis temporibus aliud nomen fuisse con¬ 
sentaneum est, nam claustrum 70 Augustinianorum non est conditum ante 
finem tertii decimi saeculi et jam extra antiquissimum oppidum erat situm. 
Postremus vicus a porta posteriore Suapingana usque ad portam inferio¬ 
rem pertinebat, cujus vici veterrimum nomen vicum Vilprechtensem 71 fuisse 
traditum est, propterea quod familia Vilprechtorum illic fundos habebat. 

Praecipua vero oppidi pars erat forum. Hoc autem, id quod mireris, non 
in medio oppido, sed post portam inferiorem erat. Medii oppidi pars erat 
compitum, ubi forum ad occidentem vergebat, sed ipsum hoc compitum 
aliquantulum ad orientem transversum erat. In quo foro erat judicium et 
ducis moneta, inter quae fortasse jam tum, ut in similibus plateis fieri solet, 
se inferebant mensae pistorum, laniorum, piscatorum. Moneta autem ulti¬ 
mis tertii decimi saeculo annis a Monacesibus est diruta, mensae laniorum 
anno millesimo demum trecentesimo quinto decimo extra oppidum ad 
orientalem oppidi fossam translatae sunt. Eodem anno civibus Monacen- 
sibus permissum est, ut judicium et tabernas pistorum alio transferrent. 
Trutina autem publica ad usum mercatorum necessaria haud scio an sem- 
per ab initio in loco ad eam maxime opportuno fuerit, id est in pomerii 
parte ad meridiem spectante extra mediam turrim portae inferioris. Num 
jam antiquissimis oppidi temporibus curia quaedam fuerit, non liquet. 
Certe vero forum in nobilissimo et amplissimo vico erat, in vico scilicet 
Vilprechtensi, ubi ducis quoque arx erat sita. 

Vetustissimae autem domus antiquissimis Monaci temporibus simplicia 
erant aedificia e ligno facta et scandulis tecta. Quae quidem raro altiora 
erant tabulato inferiore, hic illic tantum domus locupletiorum civium vel 
patriciorum eminebant. Plerumque domorum structuram ad modum villa¬ 
rum casarumve rusticarum Bavariae superioris conformatam esse censeas. 

Postquam Henricus Leo forum alio transtulit, sancti Petri quoque 
ecclesia aliquanto amplificata est. Nam cum usque ad illam aetatem media 
tantum pars illius basilicae trium aularum in apsidem curvata fuisset, tum 


68. Ci. Reditus ectlesiae Tegernseensis in Monaco (a. 1242): in foro pecorum-: 
Schaffer, op. mem., p. 138. 

69. Cf. Slevmer: Kirchenlat. Wdrterbuch, Limburg 1926, p. 138: Augustiman! 
Eremitae. 

70. Qf. ThJLL III 1320,67-69: de monasterio ipso, cf. PS.RViFIN. in psalm. 40,7 
studia ... otiosorum in claustro, eqs. 

71. Wilprechtsviertel; cf. Monumenta Monacensia Fratrum Franciscalium (= Franzisk. 
Dokum.), op. mem., p. 110: Iohannes Wilprecht; p. 128, 170, 172: Wilprechtin; p. 131,. 
149, 154 (bis), 169; WiUxrechtfin); p. 189: Willebrecht; p. 358 et 380 (index). 

tota illius pars ad orientem spectans mutata est, ut etiam lateralia atria 
apsidibus ornarentur. Sed cum ecclesia angustior esset quam pro numero 
civium crescente, saeculo XII 0 in septentriones versus amplum sacellum 
adstructum est latius etiam quam laterales aulae, quae aedicula ipsa quo¬ 
que apside finebatur, cujus altitudo eadem erat atque apsidum lateralium. 
Sub Otlone II, episcopo Frisingensi 72 , intra annum MCCXX et MCCXXX 
hujus sacelli longitudo usque ad occidentalem marginem ecclesiae prolon¬ 
gata est, ut ecclesia sancti Petri, qua ad septentriones spectabat, jam duas 
aulas laterales haberet 73 . 

Quae opera vix erant perfecta, cum Otto episcopus ejus nominis se¬ 
cundus, ut animis fidelium, bene consuleret, eo loco, ubi antiquitus sacellum 
sanctae Virginis fuerat, templum sanctae Mariae dicatum exstruxit, qua 
re oppidi species magnifice exornata est. IIoc aedificium etsi nullis con¬ 
signatur litteris, tamen architecturae historici e fundamentis erutis colligunt 
illud templum intra annum MCCXXX et MCCXXXX excitatum esse. No¬ 
vum illud templum, cum tribus tantum jugis brevius esset quam ecclesia, 
quae hodie exstat, sanctae Mariae, amplisimum fuit opus, quod, si magni¬ 
tudinem spectas, instar erat ecclesiae, si jus, instar sacelli sancti Petri pa¬ 
roeciae obnoxii, cum nec proprium curionem sacerdolesve neque coeme¬ 
terium haberet 74 . 

Anno autem millesimo centesimo nonagesimo quinto mercatores Mo- 
nacenses commercium pannorum exercere coepisse primum traduntur 75 . 
Quibus negotiis gerendis postea innumerabiles aliae merces accesserunt 
mutandae. Ilis necessitudinibus Monacum cum innotescebat tum efflores¬ 
cebat. Quo factum est, ut hoc oppidum in quodam litterarum monumento 
Schyrensi 76 jam circiter annum millesimum ducentesimum quintum de¬ 
cimum atque in annalibus Sceftilariensibus vix sex annis post civitas dice¬ 
retur 77 . Eodem nomine tiluloque etiam Gregorius IX, Summus Pontifex 
Romanus 78 , usus est, qui anno millesimo ducentesimo tricesimo primo 
Ottonem Secundum 79 , ducem Bavariae, graviter monuit, ut ecclesiae Fri- 


72. episcopavit annis 1184-1220. 

73. Cf. Schleich: Die St . Peterskirche in Munchen, op. metnOberbayerisches 
Archiv 83 (1958) 72 sq. — Archiv fur Liturgiewissensch^ft, vol. VI, 1, Regensburg 1959, 
p. 325, cf. n. 667 (p. 324-327). 

74. Haec descriptio discriptioque Monaci, quam Carolus Pulchrimontanus, professor 
Dilinganus idemque magister quondam meus, qua est comitate scientiaque linguae Lati* 
nae, id rogatus Latine reddidit, ex commentatione Rinaldi Schsffer jam supra memorata 
deprompta est: Zeitschrift fur bayeri^che Landesgeschichte 21 (1958) 244 247. 

75. Gf. Sch affer: Zeitschrift f. bayer . Lande geschichte 21 (1958) 215. 

76. Sohyra, -ae culj. Schyrensis, - e — Scheyern, 

77. Gf. Schaffer: An der Wiege Miinchen , p. 110: huius praedii traditio in 
praesentia ducis Lodovici [i.e. 'praesente duce Ludovico] advocati nostri in civitate Monaco 
facta est (a. 1214-1217). p. 190: Muniehen civitas incendio periclitatur (a. 1221). 

78. ecclesiae universali praefuit annis 1227-1241. 

79. Otto II. Ludovico I., qui annis 1183-1231 regnaverat, snoeessit et regnavit annis. 
1231-1253. 

singensi molestias, damna detrimentaque inferre desineret 80 . Sed inde ab 
anno millesimo ducentesimo quadragesimo, quo est Ludovicus, qui eo Se¬ 
verus cognominabatur, quod Mariam Brabantinam, uxorem suam, supplicio 
affecit, Monaco potitus primus princeps Vitelbacensis, quod sexaginta annos 
dicionis fuerat Frisingensium episcoporum. Summi Pontifices per multos 
annos hanc civitatem tantummodo sive villam sive castrum sive oppidum 
appellaverunt 61 . 

Ibidem anno millesimo ducentesimo quinquagesimo quinto Ludovicus 
Severus 82 in margine oppidi castrum aulicum construxit, quo tanta Mo¬ 
naco incrementa facta sunt, ut postea vix centum quinquaginta annos con¬ 
ditum non solum inter cetera oppida totius ducatus Bavarici emineret, 
quippe cum esset primo principis sedes non solum Bavariae superioris, sed 
etiam locus eligeretur, ubi rex Germanorum imperatorque sacri imperii 
Romani, quod nationis Germanicae dicebatur, domicilium suum aliquam¬ 
diu haberet. Hae condiciones ita ferebant, ut templum primigenium Mo- 
nacense, quod supra diximus sancto Petro, principi apostolorum, dicatum, 
jam intra annos millesimum ducentesimum vicesimum et millesimum du¬ 
centesimum tricesimum a septentrionibus aula quadam quarta amplificatum 
circiter annum millesimum ducentesimum sexagesimum plane destrueretur. 
Nam in eodem loco, ubi erat usque eo sacra aedes structurae genere Ro¬ 
manica S3 , nova ecclesia amplior et spatiosior exstructa est, eaque ratione 

80. Sane dilecti filii, ... decanus et capitulum Frisingensis suam ad nos querimo¬ 
niam destinarunt, quod ipse quibusdam castris, villis, possessionibus ac bonis aliis Frisin¬ 
gensis episcopatus indebite occupatis ea contra iustitiam detinet et restituere contradicit 
et subvertens, quam tueri deberet, ecclesiasticam libertatem clericos civitatis et dioecesis 
Frisingensis solvere sibi annis singulis certa tributa compellit, eas nihilominus aliis exac¬ 
tionibus multipliciter opprimendo, ius quoque, quod in civitate Monaeensi habet Frisin¬ 
gensis ecclesia, pro suae arbitrio voluntatis usurpat, possessionibus, terris, reditibus et 
rebus aliis ad communes ipsorum praebendas spectantibus adeo devastatis, quod ipsi fere 
non habent, unde valeant sustentari. ... Datum Reate VI. kal. decembris, pontificatus 
nostri anno quinto. 

Schaffer: An der Wiege Miinchens, p. 122; id., Zeitschrift f . bctyer . Landesgesch. 
21 (1958) 221 sq. et 227. 

Cf. Schattenhofer: in opere quod inscribitur Lebendiges Miinchen, p. 8. Cf. CHIRON. 
BAVARIC. saec. XIV (ed. Leidinger, Hannoverae et Lipriae 1918 [script. rer. Germ.], 
p. 61,9 civitas Monaoensis. p. 99,3 in civitate Monaeensi. p. 99,7 civitas Monacensis. 

81. Innocentius IV., papa: in villa, quae vulgo vocatur Monachum (31 Oct. 1250): 
Scahffer: An der Wiege Miinchens , p. 142. castrum: 30 Martii 1262, 9. Ian. 1276, 
9 Ian. 1329; oppidum: 29 Martii 1273: Schaffer: Zeitschr. f. bayer. Landesgesch . 21 
(1958) 227, adn. 7, et p. 236; id., An der Wiege Miinchens, p. 124. 

82. regnavit annis 1253-1294. 

83. Cf. GILD. hist, Britt. (MGH auct. ant. XIII) chron. III p. 169,30 promiserunt 
accipere iugum Romanicum, licet durum esset. 

Cf. AAS 48 (1956) 122: structurae genere, cui vulgatum nomen “Romanicum”. Ibid. 
p. 208: Ecclesia mole et fonma atque genere, quod dicunt, “romanico” ... venusta. Ibid, 
p. 256: secundum artis Romanicae, quam dicunt, praecepta. Gf. ibid . p. 564. 49 (1957) 
31: templum Romanico, quod vocant, structurae genere insigne. Gf. ibid. p. 56, 58, 
270; 51 (1959) 807: ob Romanicam, quam dicunt, architectandi rationem; cf. ibid. p. 901. 



14 


Caelestis Eichenseer , O. S. B. 


architectandi Gothica 84 . Quod opus anno millesimo ducentesimo octoge¬ 
simo septimo, quo Ludovicus Bavarus 85 natus est, maximam partem per¬ 
fectum fuisse existimatur 86 . 

Sed jam anno millesimo ducentesimo septuagesimo primo tota civitas 
Monacensis in duas paroecias divisa est, in ecclesiam Beatae Mariae Vir¬ 
ginis Matrisque et in sancti Petri primitus constitutam 87 . His annis nume¬ 
rus civium aedificiorumque eum in modum auctus est, ut multi moenibus 
ad Henrico Leone saeculo superiore exstructis recipi non jam possent, sed 
intra vallum et extra considere cogerentur et habitare. Qua necessitate 
coacti Ludovicus Severus ejusque filii Rudolfus 88 et Ludovicus, qui cog¬ 
nominatur Bavarus 89 , consilium ceperunt condendi nova moenia, quibus 
cuncti concluderentur a molestiis periculisque peregrinorum bellatorum¬ 
que tutandi. Quod consilium anno millesimo trecentesimo tricesimo septimo 
Ludovicus Bavarus ita complevit, ut novum urbis territorium sexies tan¬ 
tum esset, quantum spatium ab Henrico Leone moenibus cinctum, et tan¬ 
tum locorum comprehenderet, ut paene per quingentos annos facile suffi¬ 
ceret 80 . 

His igitur condicionibus mutabilibus Monacum loco pervetusto circa se¬ 
dem quamdam monachorum quorundam conditum et paulo post moenibus 
cinctum mirum in modum incrementa cepit. Ludovicus autem Primus 01 , 
rex Bavarorum, dixisse fertur se Monacum eam urbem redditurum esse, 
quam qui non vidisset, eum Germaniam non vidisse ° 2 . Quod consilium jam 
aliquatenus effectum videtur esse, id quod non paucis rationibus compro¬ 
batur. Concursus autem et commeatus hominum, quorum numerus illic 


84. Of. A AS 48 (1956) 68, 252, 491; 49 (1957) 59, 196 sq.; 50 (1958) 198, 304 sq., 
670 sq.; 57 (1965) 715: Hoc templum insigne, Beatae Mariae Virgini in Caelum Assump¬ 
tae ... sacrum, et gothico structurae genere spectabile [i.e. ecclesia cathedralis Culmensis]. 

85. A. d. IV Non. Oct. anni 1951 Carolum Pulahrimonatum, magistrum quondam 
meum, litteris interrogavi, diceretume Ba/vdrus an B&varus. Qui mihi a. d. III Non. Oct. 
Tespondit utrumque usurpari. Revera in breviario monastico die festo Patronae Bavariae 
in lectione VIII legitur: ab Imperatore Ludovico Bavari). Gf. accentum Hispanicum et 
Italicum: bavaro, bavero; Battisti-Alessio : Dizkmario Etimologico Italiano, vol. I, Fi- 
renze 1950, p. 468; Hirmer, Joseph: Lztenisches Vbungsbuch J (fur die 2. Klasse des 
hum. Gymnasium s), Regensburg 1949, p. 37, adn. 2: Bavari, -orum; cf. p. 166. At Slevmer: 
Kbchenlat. Worterb., Limburg 1926, p. 151: Bavari, -orum. Sed de eadem re cf. etiam 
PAL. LAT. n. 186: 34 (1964) 303 (adn. 107). 

86. Cf. Schleich: Oberbayerisches Archiv 83 (1958) 72 sq. 

87. Cf. Annales undensdorfenses (c. a. 1450): Divisio ecclesiae beatae Mariae in eadem 
civitate ab ecclesia sancti Petri facta est anno Domini 1271, confirmata per Gregorium 
decimum (1271-1276): Schaffer: Ah der Wiege Miinchens, p. 202, cf. p. 158-160. 

88. regnavit annis 1294-1319. 

89. corregnavit ab anno 1294, imperavit annis 1314-1347. 

90. Cf. Schattenhofer: op. mem., p. 10. 

91. regnavit annis 1825-1848, mortuus e t Nicaeae ad Varum (— Nirza) anno 1868 
(die 29° m. Februarii). 

92. Cf. Zierer, Otto: Die Abenteuer der vielgeliebten Stadt Miittchen ( — de rerum 
vicissitudinibus urbis Monaci multum amatae), Miinchen 1958, p. 267. 

intra centum annos plus quam decuplatus 93 decies centena milia jam pri¬ 
dem excessit, structura ferriviae subterraneae anno MDCOCCLXV (Ka- 
lendis Februariis) 94 feliciter incohata sublevari posse speratur. Eodem anno 
turris radiotelevisifica in altitudinem ducentorum nonaginta metrorum ex¬ 
citanda 95 in suburbio confini construi coepta est et ad altitudinem spec¬ 
tabilem jam educta 96 . Ergo revera in eo est, ut urbs Monacum magis ma¬ 
gisque aucta, quae tempore conventus Eucharistici 97 per aliquot dies orbis 
statio facta est, non solum sit Bavariae caput Germaniaeque decus, verum 
etiam Europae novae fiat sedes specie situ statu singularis. 

P. Caelestis Eickenseer, O.S.B. 

8917 St. Ottilien (in Germania). 


93. Cf. ThLL V, 1 222,56-64: decuplaTe i. q. decies multiplicare. DON. Ter. Eun. 
183 facete 'biduum’ decuplavit. AVG. serm. 267, 1 decuplato numero apostolorum [268,11. 
ISID. in exod. 22,2. 

94. Of. acta diurna Germaniae meridionalis ( i.e . Siiddeutsche Zeitung ), ann. 21, 
n. 27 (die lunae, Kal. Febr. 1965), p. 13, n. 28 (die Martis, 2. Febr. 1965), p. 13. 

95. Gf. VIT. LAT. n. 24 (m. Mai 1965), p. 78 (De Germaniae quadragenaria re 
radiophonica). 

96. cottidie duobus fere metris altius educitur. Itaque hoc opus initio mensis De¬ 
cembris (anni 1965) jam usque ad medietatem altitudinis definitae nuntiatur excitatum esse. 

97. anno 1960° (31. Julii usque ad 6. Aug.); cf. PAL. LAT. n. 174: 31 (19611 
65-76: De adventu legati pontificii. 



TRES TABERNAE 


Carmen in certamine poetico Iioeufftiano magna laude ornatum 


'Caeruleo sensim roseae modo in aethere nubes 
pallescunt, jam vesper adest labentibus horis, 
et cadet e caelo noctis mox densior umbra. 

Appia nocturnis nigrat via longa cupressis, 
nondum exspectatus nobis advenit at ipse'. 

Haec Aquilae conjux ubi dixit Prisca marito, 

curis corde pio trepidans, dein: “Nonne beata 

Persis amata mea est —inquit— praegressa Forum Appi, 

et Stachys Urbanusque, citus comitesque secutus 

Narcissus, studio qui jam flagrabat eundi, 

obvius ut Paulo venienti ocurreret usquam? 

Ne qui forte mali miseris evenerit illis, 

longum iter est, socios quod nunc remorctur eunte$r 

Cui deinceps Aquila est sedato corde locutus: 

'Ne timeas, conjux, prudens Deus ipse juvabit 
quem tandem misit nobis optantibus ultro. 

Anxia cur frustra curis torqueris inepte, 
impatiensque morae? Rufus materque sedentes 
exspectant pariter quem nos hic. Nonne vides ut 
colloquiis precibusque terant data tempora gratis 
seque ita solentur nobiscum ex urbe profecti? 

Ad Tres huc alii properi advenere Tabernas 
unanimo accipiant fratres ut pectore Paulum, 
qui placidi exspectant, trepida nec voce queruntur'. 

Prisca silet, pulla tremefacta at frigore palla 
implicat atque fovet dulci bene membra calore, 
interea ast oculis tenebras scrutatur opacas. 

Cum gravis auditur strepitus magis usque rotarum, 
quadrupedumque sono late cita terra resultat. 

Solliciti accurrunt omnes tunc undique, et atras 
luminibus tenebras terebrant, si forte videre 
possint quem exspectant trepidanti pectore Paulum. 

At tandem via proxima, equis properantibus icta, 
tota sonat, cursuque petit Tres raeda Tabernas. 

Hic illic piceis aer funalibus ardet. 

Sedulus accurrit puer atque ancilla, simulque 
Simulus egressus peregrinos caupo salutat, 
sarcinulas atque arreptas cito congerit intus. 

Unum sollicita eertatim turba corona 
membra senem cingit vinclis infirma revinctum 
corporis exigui, crispi canique capilli, 
praelongique supercilii, quo lumina subter 



Theodorus Cire sola 


paene rubent, miroque tamen fulgore coruscant. 

Ante omnes Aquila et conjux fidissima. Rufus 
pone trahens manibus matrem tardante caterva 
munit iter Paulo propius quo accedere possit. 

Ast datur ut dextram optatae conjungere dextrae 
captivi, sacrisque manus adhibere catenis, 
omnibus extemplo pudor et stupor altus inhaeret, 
genua petunt terram, vox atque extinguitur ore. 

Quos simul ac vidit congressos undique Paulus 
et grates agit ipse Deo et spes praecipit auctas. 

Stat circumspiciens udisque amplectitur omnes 
luminibus, tremula et commotus voce locutus: 

Tax Domini, quae omnes —inquit— dulcedine sensus 
exsuperat, sit vobiscum'. Quod suscipit omen 
quisque sibi. Extollens tunc Prisca e peotore vocem: 
'Vere te nobis misit Deus: illius ergo 
provida laudetur semper de more voluntas'. 

Laeta quibus verbis plaudit tunc cetera turba. 
Deversoriolum properi pridem ante paratum 
deveniunt omnes. Fessis juga lassus agaso 
solvit equis, cursu teretes umentibus armos, 
atque cibi vinique citus solacia quaerit. 

Julius in tanto officii non immemor unquam 
centurio coetu, captivo consulit, atque 
militibus quid agendum sit gravis imperat, alta 
tempore dum noctis laxantur membra quiete. 

Quem Stacihys insomnes volvens sub pectore curas 
comis adit: “Ju\i } te supplex omnibus oro 
pro sociis, sibi qui sperant te jure futurum 
huimanum et precibus facilem. Concede benignus 
ut nobis liceat cum illo una hac nocte morari. 

Hinc nunquam aufugiet. Vas ipse innoxius adsum'. 

'LIt libet, accipio', concors tunc Julius inquit. 

Ast Aquila et Rufus Paulo auxiliantur eunti, 
maestum quid resonat concussa hinc inde catena, 
quos pia turba sequax prope circumfusa coercet, 
vinctus Aristarchus vix ut Lucasque sequantur. 

Caupo viae dux atque domus monstrator in aulam 
protinus extremam tremula sub luce catervam 
officiosus agit. Submissa est voce locutus 
huic Staohys: 'Amotis aliis, ne forte molestus 
quis repat nobis una in conclave coactis 
ipse cave'. Simul in dextram delabitur aureus 
cauponis nummus, manibus qui pectus adurget, 
luminibusque auri cupidis fulgore renidens: 

'Ne timeas, —inquit— custos ego sedulus adsto’. 

Interea varia fervet de more taberna 
turba. Militibus laeti miscentur et una 
verba serunt gentes vicani exinde remotas 

qui percontantur patria ad sua tecta reversos. 

Jam sellas mensasque brevi sibi quisque paravit 
atque cadis alacres depromunt vina picatis 
servi, caseolos portantque rogantibus ultro 
scriblitas molles, mellito et odore placentas. 

Simultus at caupo, navem ut stridente procella 
nauta regit, rabidisque tenax vix fluctibus obstat, 
eminet in tanto sublata fronte tumultu, 
ac velut e podio circumspicit omnia, servis 
interdum pigris obtutu et voce minatur: 

'Quo te, ignave Cilix, operis urgentibus, abdis? 

IIuc Syrus adveniat. Quonam se perfidus ille 
proripuit? Mysis, risu lasciva quid haeres? 

Huc cupas, calices, cyathos huc proferat Afra. 

At Crispilla cibis scite coqua consulat uxor'. 

Paulatim vero vinoque ciboque refecti 
fumosam lepido complent sermone tabernam. 

Ancillae servique suo jam munere functi 
adstantes cupidi praebent rumoribus aures. 

Afra sed ante omnes, crispus cui fronte capillus, 
atque supercilio subter nigra lumina rident, 
labra rubent risu diffissa ut Punica mala, 
centurione oculis cupidis -paene haeret in uno, 
illius et verba et risus blanda auribus haurit. 

Bacchari tamen ille volens lepide imperat: 'Euge, 
huc fer, caupo, merum, suavi et de flore coronas! 
Unguentis caput et madeat, madeantque lacerti. 

Eja age sub crotalo, cunctis plaudentibus, Afra, 
rite latus nunc docta move: concentibus aula 
tota sonet. Pereat stultus qui talia temnit’. 

Continuo saltat dubia sub luce lucernae 
Afra, nigrae cui puniceos imitata colores 
labra tument, splendent et in atra lumina nocte. 
Omnes saltantem plausu et prope voce sequuntur. 

Haud procul interea in patulum convenerat oecum 
turba sequax Pauli, mensaeque adsederat una. 
Omnibus at medius Paulus vaga lumina circum 
convertit: sonat interdum concussa catena. 

Parca cibo modico convivis cena paratur. 

Haud pudet inter se famulari: commodat unus 
quisque aliis concors operam, sibi munera quaerens. 
Ast ubi dempta fames, convivae mutua laeti 
verba serunt, omnes sed Paulum audire laborant, 
exorantque tamen tacita quem fronte precati. 

Ille haud invitus submissa denique coepit 
voce loqui, gravior quae deinceps exstitit, atque 
alta sonans tenebras aulae prope dissipat atras: 

'Jam pridem Romam cupiebam visere, fratres. 
Vestra fides etenim toto celebratur in orbe. 

Providus huc Deus ipse mihi vestigia rexit, 

cui laus semsper erit, quamquam me vincula dudum 

insontem arcta tenent. Nullis sed sancta ligantur 

verba Dei vinclis, grates cui semper habebo 

quod mihi concessit vobis ut largiar ukro 

quae me jam docuit patria in regione benignus. 

Persis, pro Ghristo multos perpessa labores, 
albus cui crinis foedat maturius ora, 
ex imo pia corde trahens suspiria: Taule, 

— inquit — cur tantum usque mali grassatur inique? 
Cur probus injusti domini dicione gravatus 
ingemit, apparet misero spes nulla salutis? 

Qui princeps foede toto dominatur in orbe, 
comoedus demens, latro atque nefarius idem, 
perfidus, heu, dira fratri qui fraude venenum 
ingerit, auxilio Locustae turpiter usus, 
qui saevus, quo nec cuiquam majus scelus ullum 
conceptum est, neque patratum quo foedius unquam, 
invisae ferro ventrem matris ferit almum, 
deliciis fruitur, fortuna atque utitur usque. 

Cur non haec tandem judex Deus inspicit aequus?’ 

Desinit ac manibus deflens caput aegra recondit. 
Muttitur circum, Paulum fixa ora tuentur. 

Ille oculos gravis intentos circumtulit atque 
demissa modo voce loqui et lento incipit ore: 

'Fratres, hoc compellabo vos nomine, quo nil 
dulcius esse potest, trepido ne corda tumultu 
turbentur. Veniet mox qui venturus et huc est, 
nec jam tardabit, judex ast omnibus aeque 
reddet pro meritis. Sed justus vivere suevit 
usque fide. Christum dociles imitemur et illum 
semper adusque crucem sancta virtute sequamur, 
gaudentes spe, forti animo quoque damna ferentes. 
Acclivi ipse sedens cum turba in monte beatos 
edixit miseros, caeli qui regna videbunt. 

Haec homines docuit patriae loca nota peragrans. 
Vidi egomet lentum pacato in gurgite lembum 
nutantem juncos inter, quo saepe solebat 
regna docere Dei substantem in litore turbam. 
Sursum iter est nobis, ad caelum tendimus omnes, 
perpetua non hic fruimur bene sede beati, 
aeternam ast alacres debemus quaerere semper. 

Sed Deus ipse cibum nobis cupientibus ultro 
et potum praebet, totum se sponte ministrans. 
Supplicibus veniet nostris e vertice caeli 
verbis mox parens Jesus huc rite vocatus. 

Nunc orate pii concordi pectore, fratres. 

Exsurgunt omnes, manibusque per aera passis 
unanimo Paulum sectantur corde litantem, 



Tres Tabernae 


donec et is panem frangit pius omnibus unum. 

Fit tranquilla quies, submisso ct poplite passim 
vota Deo fundunt, praesens et numen adorant. 

Ebrius haoc inter prope comissatur in aula 
convena conferta. Cantus jam dissonus aures 
dilacerat. Sensim at deinceps conclave relinquit 
jam conviva satur. Plures sed limine perstant 
donec et immodico vino dapibusque refertus 
oscitat hic, stertit flexa cervice supinus 
ille, diu frustra quassat quos Simulus urgens. 

Julius ast Afrae 'largitur pocula et ipse 
suavia delibat, dulces et miscet amores. 

Protinus intendens aures rumoribus illa, 
si fors qui veniant ex interiore domo: ’Num 
— inquit — dormitant omnes? Fugere profecto 
illi omnes, puto. Nunc sine eam visura quid actum’. 
Exsilit e sella confestim ac viribus urget 
cunctis illa fores donec cessere repente 
valvae atque iri mediam praeceps illabi tu r aulam. 
Ingressam Paulus pacato lumine lustrat. 

Afra sed obtutum trepidans perpessa parumper, 
aufugit: 'Hunc nequeo —exclamans— perferre’, sed una 
corripit extemplo contractis Simulus illam 
adveniens manibus, miseraeque rubentia caedit 
membra alapis simul et: 'Propere hinc decede, scelesta. 
Primo in pistrinum tradam te mane, proterva’. 

At Paulus tunc exsurgens haec edidit ore: 

'Parce precor miserae, venia quae digna putanda est. 

Sic Deus et parcet justus tibi tempore judex’. 

Eripit extemplo trepidam cauponis iniqui 
tunc Stachys e manibus servam, quae protinus illinc 
ad Pauli se flens projecit genua, catenis 
captivi dein ore pio multa oscula fixit. 

Ille sed: , Amplius 'hoc quaeso ne feceris —inquit—. 
Conservi sumus, excelsi quin unius omnes 
servitio addicti Domini, qui sanguine cunctos 
ipse suo scelerum nos servitute redemit*. 

Tum mox Paulus humi prolapsam suscitat Afram, 
atque genis servae geminis dedit oscula pacis. 

Prof. Theodorus Ciresola 
Viale Brianza, 22 
Mediolani (in Italia). 

Qua ratione vox aeroplanum acuenda sit 


De nomine aeroplano in PALAESTRA LATINA (34(1964)306- 
307, adn. 8) breviter egi; deinde P. Caelestem Eichenseer interro¬ 
gavi —cum scriptores diversa sentirent opinione: et aeroplanum et 
aeroplanum acuerent—, ut si quid novi exquirere posset, explicaret 
verbumque enodaret. Ipse vero sententiam exposuit, quam in PA¬ 
LAESTRA LATINA (34(1964)427-429) inscriptam leges. 

Ex eo vero tempore epistulae frequentes datae ac redditae sunt, 
quin tamen in PALAESTRA LATINA quicquam sit relatum. Ne 
igitur Palaestram legentes in re penitus investiganda fraudemus, 
epistulas, quas uterque conscripsit, edendas censuimus. Quod si 
alii socii et scriptores in hanc rem lucem instillare velint, gratissi¬ 
mum se nobis facturos sciant. 

Jos. M. a Mir, C.M.F. 

Roma, m. decembri, a. 1965 


P. Caelestis Eichenseer, O.S.B. Josepho Mariae Mir, Patri Reverendo, S. 


... Denique accentum vocis, quod est aeroplanum , tractandum aggre¬ 
dior. Certe legi, quae in fasciculis PALAESTRAE LATINAE (nn. 186, 187, 
188) de hac re diligenter proposuisti. Postremo in chartula cursuali his 
diebus data renuntiasti haec: “Id autem intellexisse milii videor vocem 
(aeroplani) constitutam esse a Gallis, ut eorum lexica confirmant, et ab 
AERE et PLANER (= “planum”) factam: PAL. LAT., 1964, p. 433. Hanc 
teneo sententiam, dum probabiliora exspecto argumenta.” 

His vocis dubiae radicibus argute demonstratis statim lexica, quae mihi 
sunt ad manum, evoluta consului et inspexi. Vero quidem gallice dicitur 
’planer (hispanice: ’planear’), quod est non solum ’planare’ sed etiam ’in 
aere versari, per aera delabi’. Inde francogallice dicitur ’planeur’ (Hispa¬ 
nice: ’planeador’), quod est Velivolum’. Ergo etymologice ’planeur’ (’pla- 
neador’) et ’planer’ ('planear’) primo aspectu ejusdem stirpis videntur esse, 
unde ducitur quod est Latinis ’planum’. 

Valde autem doleo, quod etymologica lexica majora et locupletiora 
linguae francogallicae (et hispanicae) prae manibus mihi non sunt. Nam 
fortasse ’planer’ (= planare) et ’planer’ (= in aere versari) non ejusdem 
sunt stirpis. Latine enim dicitur ’planus, -a, -um: planities, planitas, etc.’ 
et ’planus (Cic.) [= erroj, planetae [=stellae errantes], implanare 
[= decipere, seducere, aAavuv: ThLL VII, 1 627, 26-35)]; cf. Walde- 
Hofmann : Lateinisches etymologisches Wdrterbuch, vol. II, Heidelberg 

1954, pag. 318. Mea quidem sententia ’aeroplanum’ instrumentum volati¬ 
cum est, quod in aere versatur, quod aera permeat, quod itinera aeria 
conficit. Idcirco altera vocabuli pars a Graeco 'jtXavda&ai, jiXdvog’ du¬ 
cenda videtur. Haec hactenus de etymologia. 

Sed si res ipsa spectatur, natura machinae volucris (seu volatilis) et 
exemplo vocabuli neograeci, quod est aEQonkdvov non aspd.tXavov, ergo a 
’jtXavog’ ductum; -cf. HESYCHII verbum, quod est aeQOJtXavov (PAL. 
LAT. n. 188, 1964, p. 428), — unum insinuatur aerdpldnum , quod insuper 
ratione graeca compositionis commendatur. Haec habui, quae de accentu 
disquirendo dicerem. Denique velim fieri possit, ut in eandem sententiam 
consentias 1 ... 

Incolumen Te servet Dominus totius salutis auctor! 

P. Caelestis Eichenseer, O.S.B. 

Dabam ex archiabbatia Ottiliensi die 30° m. Martii a. 1965. 


Jos. M. 11 Mir, C.M.F., diligentissimo fratri suo Caelesti sal. pl. 

... Quod autem ad aeroplanum spectat et ad hanc vocem recte acuen¬ 
dam, tu scis me primum animo haesisse cum probatorum scriptorum sen¬ 
tentias novissem in utramque partem opinantium, teque ad investigandam 
vocem ingenuo animo invitasse. Sic -quamquam et ipse aliquando aero- 
planum enuntiassem et ita in PALAESTRA LATINA saepius typothetis 
describendum jussisem— in dies animus inclinabat, voce diligentius expen¬ 
sa, ut tandem contrariam tenerem sententiam, non tantum auctoritate duc¬ 
tus praestantissimorum scriptorum et lexicorum —quos in superioribus fas¬ 
ciculis PALAESTRAE LATINAE laudavi—, sed et ex ipsa rei investiga¬ 
tione et ex voce illi imposita. Nam si vulgatam vocis explicationem inqui¬ 
rimus et quasi popularem etymologiam admittimus forsitan aeroplanum 
sit illud vehiculum quo quis ’in aere versatur, in aere vagatur aut errat’ 
—id enim vulgo fieri videmus—, et ideo sit aeroplanum dicendum; atta¬ 
men si intimam inventi rationem investigamus et expendimus qua periti 
—ex summa novi apparatus aerii difficultate et ex multis experimentis su¬ 
peratis ut illud aerevehiculum in aere sustentaretur—, nomen finxenint no¬ 
vae rei imponendum, alium efficiemus fuisse, ut opinor, hujus vocis fontem. 
Id enim, cum tot legimus encyclopaediarum et sapientium scriptorum de 
re tractantium lucubrationes, manifestum fit: summam totius rei omnesque 
peritorum hominum conatus in eo stetisse ut novo illi apparatui —et quasi 
metallicae avi— alas seu sustentationis plana ” imponerent quibus aequo 
pondere in aere sustentaretur. Illi igitur praeslantissimi viri ut vocem fin¬ 
gerent, non exitum rei inspexisse videntur —ut in aere nimirum versaren- 


1. Cf. II1ER. in Dan. 12,7,624 (CChL 75 A, 941) josephus quoque in eandem 
consentit opinionem. 

tur ibique apparatum aereum moderarentur quo vellent ita ut esset aero- 
planum —, sed mentem in primis intendisse in alas seu sustentationis pla¬ 
na, vulgato tunc nomine, quibus opus habebant ut inventum perficerent et 
in aere versari assequerentur. Id saltem mihi visum est ex lexicis et libris, 
quos consului, effici, et convenit cum illa novi apparatus etymologia qua 
signate exprimimus 'aerovehiculum quod alis seu planis [sustentationis] in 
aere libratur seu sustinetur’. 

Rem tamen animo tuo et ingenio sagacissimo expendendam et excutien¬ 
dam libenter trado. Sed ut ego sententiam, quam prius tenebam, ex alla¬ 
tis et perspectis argumentis, libero animo mutavi, pari fortasse ratione et 
tibi et aliis, omni rescisso praejudicio, tandem eveniet. Rem tecum evolve 
et considera. 


P. Caelestis Eichenseer, O.S.B. Josepho Mariae Mir, Domino Doctissimo 
atque Humanissimo, S. 

... Velim autem concedas, ut demonstratione Tua instigatus paucis 
accentum vocabuli, quod est ’aeroplanum’ retractem. Aliquatenus quidem 
aegre fero, quod in hac re linguae latinae natura atque consuetudine qua¬ 
dam cogor, ut Tibi, mi Domine, contradicam. Nam etymologiam ancipitem 
et dubiam hujus vocabuli tenacissime tenere videris, quae rei ipsi parum 
conveniat. Idcirco jam in epistula die 30° m. Martii data (pag. 3. a ) dixi rem 
ipsam spectandam esse. Quid enim curemus nomen initio itinerum aerio¬ 
rum a Francogallis aliisque haud ita recte conceptum atque propositum. 
Neque ibi vocabulum hybridicum adhibeamus, ubi facile vitari potest. Ce¬ 
terum si ducis priorem partem vocabuli ’aeroplani’ a 'plano’, melius dicas 
'aeriplanum' quam ’aeroplanum’. Nam ipse scis, quid de hac vocali junc¬ 
turae Carolus Pulchrimontanus scienter judicarit, cujus sententiam jure 
libens sequeris. Tamen haec mutatio fiat necesse non est. Suadeo, ut rever¬ 
taris ad vocabulum prorsus graecum, quo dicas ’aeroplanum’. Hac in re 
velim animum ad ea attendas, quae in conventu Argentoratensi Michael 
Rambaud, professor Lugdunensis, consideratissime monuit, qui ait: “Equi¬ 
dem si praeceptum edere deberem, id dicerem: cum nomen novum crea¬ 
tumque nobis erit latine convertendum, nomen ipsum convertere conari 
nolimus sed rem ipsam consideremus; ne contenderimus scripturam novis 
verbis refertam verbatim reddere sed rem apte appellare satisque descri¬ 
bere.” (3 m * Congres international pour le LATIN VIVANT, Strasbourg 2 - 
4 Sept. 1963, Avignon (Aubanel) 1964, pag. 44). 

Haec quidem hactenus. 

Incolumen Te servet Dominus totius salutis auctor! 

P. Caelestis Eichenseer, O.S.B. 

Dabam ex archiabbatia Ottiliensi die 28 m. Aprilis a. 1965. 

Josephus M. a Patri suo Caelesti salutem. 


... Quod ad vocis enodationem quae est aeroplanum attinet et ad ejus 
acuendi rationem —cum in dubiis sapientis sit intorrogare doctiores cum¬ 
que in sua quisque nostrum perstaret sententia—, rem penitus perscrutari 
volens, ad Henricum Guiter, probatissimum virum, nobis amicitia conjunc¬ 
tum eundemque Linguisticae Romanicae doctorem in Studiorum Universi¬ 
tate Montis Pessulani, scripsi, ut qua est linguarum romanicarum scientia 
instructus, totam vocis quaestionem investigaret mihique benigne enu¬ 
clearet. Qui quidem in utraque sententia verum —aliquid saltemi— inessse 
respondit, sed vocis compositionem ejusque sensum esse investigandum. 

Ex doctissimi viri epistula haec, quae distincte digessi, eruuntur: 

1. Vox aeroplanum inventa et inducta est a Gallis; 

2. eaque his constituitur radicibus quae sunt aera et -plane; 

3. extrema vocabuli pars (-plane) cum verbo gallico planer conjungitur 
ab eoque deducitur; 

4. at duo sunt verba planer disparis significationis; alius est planer 
(< planu): 'complanare, coaequare, planum reddere’ [hisp.: aplanar, alla- 
nar; cat.: aplanar, apiani r, planejar; ital.: appianare ], ex quo etiam gal.: 
planifier — hisp. planear; et aliud est planer (< planu), id est ’in aere 
pendere, suspensum esse’ [hisp.: cernerse , planear; cat: planar, fer 1’aleta; 
gal.: se soutenir en iair ]; hoc autem extremum verbum e voce latina pla¬ 
nus, id est “erro, vagabundus" deducitur; 

5. Iexica gallica, ut quae ab A. Dauzat et Yon Wartburg conscripta 
sunt, hanc verborum distinctionem aperte ante oculos non ponunt neque 
vocis quantitatem adnotant; A. Dauzat habet: “2. planer, se soutenir en 
l’air (1532)..., der. sav. du lat. planus. V. PLAIN et PLAN I. -Der.: planeur, 
type d’aeroplane (XX* s.)”; et sub voce aeroplane : ‘*(vers 1850, d’apres Ader; 
vulgarise vers 1903), comp. avec le grec aer et le rad. du ir. planer". -At 
de qua voce —utrum de adjectivo planus, a, uni, an de substantivo planus 
agatur— minime patet. 


6. Cum igitur hujus machinae volatilis inventores et vocis inductores 
ad superficies planas sese referunt, vocabulo -plan (> plan( u): bi-plan, 
mono-plan) utuntur; cum vero notionem exprimere volunt “in aere pen¬ 
dere, suspensum esse” -plane adhibuerunt, quae est forma verbi planer 
(hisp.: cernerse, gall.: se soutenir en l'air) et imperativo respondet, estque 
similis primae compositi parti vocis hispanicae saca-corchos. Vocis exitum 
animadvertas oportet quae est aeroplane, non vero aeroplan. 


7. Vocalis igitur a quae in -plane inest, originem ex primigenia a du¬ 
cit; quod si vox “mere latina fuisset”, aeroplana -non vero aeropldnu deri¬ 
vata esset. 


8. Attamen, ut ex supra dictis patet, nulla habita est ratio in hac voce 
fingenda cum vocabulo graeeo deodJtXavog (jtXdvog) neque cum aliis ejus- 

dem radicis, de quibus haud pauci scriptores et ipse P. Caelestis mentionem 
inferunt. 

9. Ceterum, quanquarn primigenia vocis elementa e latino fonte ducta 
sunt, tamen vulgari —et graeco— praefixo aero —, quod nonnullis compo¬ 
sitis praeponitur, constituta est et forma verbi gallici plane. Cum autem 
vocabulum, et structura et accentu, gallicum sit, alia nequit excogitari 
vocis appellatio seu pronuntiatio quam aeroplane; eaque vox a Callis 
primum inducta, linguae romanicae, eadem fonma et in eadem syllaba 
accentu manente— sibi adsciverunt: hisp.: aeroplano, lus.: aeroplano, cat.: 
aeropla, angi.: airplane, ac vel linguae quae proclives sunt proparoxytonis 
seu antepaenultimis syllabis adhibendis, ut itala: aeroplano et rumenica: 
aeroplan , et Graeci recentiores deQOJt/avov. 

Latina igitur vox aeroplanum est vocis gallicae aliarumque linguarum 
neolatinarum aptatio seu accommodatio, perstantibus primigeniis elemen¬ 
tis, eadem forma eademque accentus notatione, cum non ad “planum” 
vocis latinae respiciamus, sed ad plane gallicum seu ut accommodatius ad 
veritatem dicamus, ad totam vocem compositam : nam in compositis, ut 
probe monet Breal ( Essai de semantique 1 , p. 161), nova et una tantum 
exoritur vox quin amplius ad ejus priora elementa respectum habeamus. 

Ex his igitur —ut subinde in vocabulis aliarum civitatum et in nomi¬ 
nibus barbarorum propriis in latinum inductis factum est—, accentum 
suo loco — aeroplane — in, latino sermone retinendum esse censemus. 

Qui tamen originationi latinae faveat, aeroplanum ex sententia sua 
acuat. 

Quae sunt de voce AEROPLANO in his pagellis leges. 

Mentem Prof. Guiter me sedulo perstrinxisse arbitror —id saltem cu¬ 
ravi—. Ille vero ad me lingua catalaunica scripsit. Paucissima ex sententia 
mea adjeci, eaque a sententia doctoris Guiter non recedunt. Ergo recte 
suspicatus est de duobus verbis gallicis PLANER. -Ibi clara sunt omnia, 
ut opinor. 

Valeas, frater. 

Cervaria Lacetanorum, die 5 mensis jnnii anno *1965. 


Mi Pater Reverende: 

Summa profecto industria in originem etymologiamque vocabuli, quod 
est 'aeroplanum’ inquisivisti. Ilunc laborem exanclatum quin laudem, face¬ 
re non possum. Sed non solum etymologia hujus vocabuli spectanda est, 
verum etiam natura rei inventae. Idcirco praestat vocabulum neograecum, 
quo res eadenu denominatur verbo nequaquam hybridico, in sermonem la¬ 
tinum assumere. Itaque secundum illas vocalium mensuras, quae jam apud 
auctores antiquos inveniuntur, dicendum est: aeroplanum. fiic accentus rei 

bene convenit et insuper congruit praeceptis grammaticorum antiquorum. 
Certe quidem etymologia originalis seu primigenia scitu digna est. 

Tamen vocabula latina latine, non romanice, puto acuenda, id quod in 
sescentis verbis fit, quae ex sermone graeco in linguam latinam assumpta 
sunt. Itaque philosophia latine dicitur, quamvis a romaniensibus dicatur 
filosofia, cf. LATINIT. 13 (1965) 58-61: De verbi idoli sive eidoli accentu 
(Alfonsus Traina). Inquisitione sagaciter in originem radicemque vocabuli, 
quod est ’aeroplanum’ facta demonstratur alteram vocabuli partem galli¬ 
cam esse, cujus origo latina quadamtenus dubia vel anceps est. At in verbis 
fingendis non solum origo vocabuli et mens ejus, qui nomen primus com¬ 
posuit, spectandae sunt, sed etiam ipsa natura rei denominandae aliaque 
nomina sermonum aliorum, ex quibus comparatis optima nominis forma 
seligatur. Hoc de vocabulo ’aeroplani’ fit, si sermonem neograecum respi¬ 
cimus, ubi tale vocabulum adhibetur, quale jam apud antiquos auctores 
invenitur, scilicet aepcfoXavov. Inde rei nominisque ratione habita atque 
quantitate syllabarum observata latine dicendum convincitur: aeroplanum. 

Similiter etiam in nomine Tansaniae’ nuperrime composito faciendum. 
Suahelice quidem dicitur Tanzania, sed latine enuntiandum est: Tansania, 
quemadmodum Romani dixerunt Asia, ubi Graeci proferebant 'Acu*. 

P. Caelestis Eichenseer, O. S. B. 


Josephus M. a Mir fratri suo CAELESTI salutem. 


Me primum in hanc almam Urbem advenisse scias velim, sedemque illam 
omnibus numeris absolutam Pontificii Instituti Altioris Latinitatis perlus¬ 
trandi facultatem mihi datam et cum Magnifico Rectore et amplissimo Prae¬ 
side colloquendi occasionem. 

Quae vero rogabas ut apud fratres Barbastrenses tui memoriam face¬ 
rem, id feci libenter; et spero propediem P. Molinam, Moderatorem, con- 
mentationem tuam —illa fortasse quae de urbium nominibus est— in 
Commentarios relaturum esse. 


...De his autem quae ad vocem aeroplanum spectant pauca sunt quae 
addam. Ex amplissima Italorum Encyclopaedia ( Dizionario Enciclopedico 
Italiano, vol. I, Roma 1955) id tantum compertum habeo Italorum vocem 
ad gallicam aeroplane et anglicam referri; nobilissimus vero lexicographus 
Zingarelli (V ocabolario della lingua italiana, ed. 8, Bologna 1963) haec ha¬ 
bet: aeroplane : “fr. PLANER, livrarsi suile ali”, quo cum etymo a cl. v. 
H. Guiter de verbo planer (= planu ) convenire videtur. In Anglorum autem 
Encyclopaedia ( Encyclopaedia Britannica, vol. I, Chicago 1963) alia refe¬ 
runtur: “Acording to Svante Stubelius, the term aeroplane was first used 
by F. H. Wenham in England in 1866 to describe a wing, or “a plane in the 
air”; quibus illa, quae in epistula die 11 m. aprilis ad te data, de ala seu 
sustentationis plano quo aerovehiculum in aere sustinetur, continuari vi¬ 
dentur. 

Ceterum, ut liquido patet, sententiae utrimque suo stant pondere; quod 
si, vel luculentis propositis a cl. v. II. Guiter argumentis, perstat dubitatio 
<ie quonam verbo gallico planer “aeroplanum” ductum sit —et idcirco e 
qua primigenia voce latina [planu an planu }—, ut tandem disputationi fi¬ 
nem imponamus lotamque rem absolvamus, ex sua cuique voluntati acuendi 
aeroplanum demus facultatem. Id tamen pro certo habeamus, ut supra 
commonstravimus, nullam etymi ex graeco vel cum graeco fonte cognationem 
afferri posse. 

Cum autem compertum habeamus vocabulorum acuendi rationem su¬ 
binde in singulas populorum aetates inmutari aut dubiam esse, ne nimium 
de re curemus, neque quasi de lana rixemus caprina: [nostris tamen dis¬ 
putationibus haud pauca de hoc vocabulo investigata sunt]. Sic, ut illius 
dubitationis exempla afferamus, apud Hispanos nostra aetate pronuntiantur 
Tokio, Sajara, futbol, Rumdnia..., cum me puero omnes enuntiarent Tokto, 
Sahara, futbol, Rumanta, et habemus atmosfera cui adversatur estratosfera. 
Ac multa sunt verba quae in ore Italorum vel sapientium vacillant. In la¬ 
tina vero lingua haud paucae voces, quae Ciceronis aetate breves in pae¬ 
nultima syllaba enuntiabantur, Quintiliani temporibus producebantur Grae¬ 
corum more. Recte igitur monet P. Llobera (Grammatica clasicae latinita¬ 
tis, Barcinone 1920, n. 179): “Alia [nomina], in quibus paenultima i vel 
e breve est, acuenda essent in antepaenultima; v. gr., idea, philosophia, 
homilia, cet., sicut omnes dicunt Ecclesia , comoedia, tragoedia, cet.; tamen 
quia in his Graeci acuunt penultimam, hanc rationem pronuntiandi Latine 
aliqui sequuntur, cum ea longo usu recepta est. Quare cavendum est ne 
decipiamur Graeco tono: etsi enim recte, verbi causa, Graeco ritu Maria, 
agonia paenultima acuta efferuntur, barbarismus tamen fiet, si in carmine 
producentur; aliud enim est quantitas syllabae, aliud accentus: quantitas 
in longitudine et brevitate syllabae posita est; at accentus in moderanda 
voce ac pronuntiatione versatur’*. 

Illam igitur sapientissimam Ciceronis normam teneamus: scientiam no¬ 
bis reservemus, usum populo concedamus. Id sane me ex nostro quasi vo¬ 
cabulorum certamine assecutum profiteor: quae tradunt doctores in sinu 
recondam, et. ut nunc est, cum populo aeroplanum efferam. 

... In Tua autem epistula denuo tangis tractasque accentum ejus voca¬ 
buli, quod est ’aeroplanum\ Hac in re non solum industriam Tuam exem¬ 
plarem miratus sum, verum etiam varietatem multiplicitatemque quaes¬ 
tionis difficulter solvendae. Tamen facere non possum, quin confitear ipsam 
etymologiam verbi libris etymologiarum recentissimis inspectis sagaciter per- 
diligenterque demonstratam esse, nequaquam aptitudinem hujus etymolo¬ 
giae satis esse spectatam. Nam decursu temporum non solum condiciones 
machinarum volucrium instituendarum magis magisque cognoscebantur, sed 
etiam volaticae machinae nomen ipsum etymologia primigenia postpo¬ 
sita paulatim aliter atque initio intellegebatur. Idcirco non est, cur ad ety- 

mologiam primigeniam rei non ita congruentem et idoneam et aptam re¬ 
curramus, sed tale adhibeamus nomen necesse est, quale rei dilucide desig¬ 
nandae maxime conveniat ipsi. Ilanc argumentationem qui perspexerit 
quaestioni huic multiplici prorsus consonam, certe non dubitabit id voca¬ 
bulum graecum, quod est apud auctores antiquos aspoTtXavov et apud 
scriptores nostros aequales aeyojtXdvov—non dicitur dspojiXavov—, in sermo¬ 
nem latinum assumere exempla probatissima auctorum optimorum aetatis 
aureae secutus syllabam antepaenultimam acuturus, ut latine proferatur 
’a£roplanum'. Quae ratio accentus proferendi cum praeceptis grammatico¬ 
rum tum maxime invento volaturae singulariter congruit, ut quae sit unice 
commendabilis. Ceterum novus liber, quo de accentu fusius agitur, nuper¬ 
rime editus est, qui inscribitur: G. Bernardi Perini, Vaccento latino, cen- 
ni teorici e norme pratiche, Bologna 1964 (cf. LATINIT. 13 (1965) 225-227). 
Ergo vocabula latina vel latinizata proferamus accentibus vere latinis, non 
romanicis, ne conformitas unitasque latine colloquendum cladem capiat 
calamitosam. 

Sospitet Te Deus Omnipotens! 

Dabam ex archiabbatia Ottiliensi die 3 m. Aug. a. 1965. 

P. Caelestis Eichenseer, O.S.B. 


Josephus M. a Mir, CMF., P. suo Rev. Caelesti OSB. sal. pl. 

...lloc primum; deinde, de acuenda voce aeroplano iterum contendis et 
in lua manes sententia. Ex qua, posthabita primigenia etymologia, novam 
promere vis quae aerivehiculis hodiernis aptius consonet et '‘tale adhibea¬ 
mus nomen... quale rei dilucide designandae maxime conveniat ipsi”. A 
qua opinione qui nominum etymologiam investigant, profecto dissident. 
Nam primum, singulorum vocabulorum una tantum etymologia vera haben¬ 
da est et immutabilis; in qua decernenda aliquando, praesertim in vocibus 
pervetustis linguarum, dubium inter doctos viros intercedit. Sed etymolo¬ 
gia, qua vocis origo commonstratur, semper immutata manet; mutantur in¬ 
terdum res quibus initio voces aptatae sunt, sic tibialia, feminalia, bracae 
aliud apud Suetonium et Tacitum valent quam in ore nostro; aliud apud ve¬ 
teres fuerunt fides, sacramentum, oratio et apud Christianos; aliud globus „ 
satelles, missile Livii temporibus ac nostra aetate significant. Protrahuntur 
igitur verborum sensus, aut, de sententia Horatii, veteres voces decidunt 
novaeque sufficiuntur; at vocis origo seu etymologia immutata permanet. 

Neque tamen hoc etymologiarum argumentum, in vocibus vulgo adhi¬ 
bendis. nimis premendum est; nam ut probe scienterque docti monent 
scriptores etymon quasi falsam naturae lexici rationem reddit; idque tan- 

tum etymologia assequimur qua ratione lexicon sit constitutum. At voces 
non ex historica origine et vi usurpamus (cfr. Vendhyes, EI lenguaje, 
fidit. Cervantes, Barcelona 1943). Primus igitur vir qui vocem aeroplane 
conflavit, cogitavit quidem de singulis vocibus quae sunt aero —praefixum 
vulgare e graeco— et forma quaedam verbi gallici planer. Sed cum hoc 
vocabulum in os hominum descendit ac tritum vulgatumque factum est, 
nemo de duabus primigeniis vocibus cogitavit, sed imam tantum audiebant 
unamque mentis notionem exprimebant definitam, id est tale aerivehicu- 
lum. Vox tamen semel constituta, et a populo aut a doctioribus viris in 
usum inducta, illius primaevae significationis etymologicae expers reddita 
est. Quod et accidit in omnibus constituendis verbis compositis; et ideo, 
etiamsi sint voces male conformatae, aut parum rem exprimant, cum in usu 
sunt, eunden obtinent locum, ac si pleno definitoque ditarentur sensu. 

Ex quibus consequitur etymologicam notionem, quae in vocabulo aero - 
plano initio fuit, eandem permansisse cum vox in multas orbis linguas de¬ 
ducta est: quae et nomen et sensum et accentum in eadem syllaba reti¬ 
nuerunt. Quod autem hodiernae fecerunt linguae, quin nemo de primaeva 
origine et sensu disputaret, idem factum est in voce latina inducenda; 
•quae ut nomen hybridicum in latinum est inducta sive a forma propiore 
gallica aero-planer —quae rectius ad veritatem accedit—, sive a remotio¬ 
re latina aero-planus. At nomine ita constituto nullam aliam perquirere 
possumus verbi significationem quam quae habuit initio. Id tamen postea 
accidit ut qui in eam vocem inquirentes pervestigarent, invenirent, ex sua 
sententia, idem verbum in lingua graeca sive apud veteres scriptores eadem 
forma dsocaAavov, sive nova quadam ex duobus facta verbis ab aepo 
jtXavog, quasi sit ’quod in aere vagatur’. Sed haec nova rei et vocis inter¬ 
pretatio nullo modo cum primaeva convenit, neque haec nova —quam tu 
profers— etymologia ad veram et primam referri potest. 

Restat igitur ut aeroplanum nomen hybridicum habeamus, minime vero 
graecum; at etiamsi hybridicum, latina civitate donari certo potest cum et 
alia hujusmodi habeamus vocabula in thesauro latinitatis, praesertim cum 
de novo et technico nomine agatur, quod in multas nostri temporis linguas 
•dimanavit. 

Quod si haec argumentatio animum tuum, aliorumque qui tecum in 
eadem perstant sententia, non permovet, fas sit tibi et illis ex nova interpre¬ 
tatione et quasi nominis versione —non vero etymologia— latine dicere 
aeroplanum , verbumque ita explicare quasi sit ex de<.x> jt/civog-aAavaahau. 

Sint igitur duae sententiae et acuendi rationes, ut superiore epistula 
suaseram argumentisque in vocibus similibus comprobaram [—habes etiam 
Academia, ex 'Axotfi yjiftu, ut veterum fuit mos, et Academia, ex 'Axafh^ua, 
ut nonnulli recentiores volunt; habes et America ex radice rig 
rieja, aut, ut recentiores vulgo enuntiamus, America —]: ita quoque 

qui primaevam vocis originem consectentur et hybridica nomina admittant 
aeroplanum producant, qui vero novam nominis interpretationem proponant 
et ad graecam rationem verbum exactum velint, aeroplanum efferant. 

Atque huic negotiolo finem facio; vides tamen me non a penitiore vocis 
inquisitione et disputatione discessisse; mihique videor, salva pace remo¬ 
taque modestia, ampliore et benigniore animo sententias conciliare voluisse, 
neque unam tantum sententiam probasse, sed et contra sentientibus, quoad 
id fieri potuerit, cessisse humaniter. 

Fac valeas, in opere incepto assiduus persta nosque amare perge. 

E sede Curiae Generalis Claretianae, Romae, die 13 m. sept. a. 1965. 

J. M. Mm, C.MLF- 



AURELIUS DIOCLETIANUS 


(243-314) 


Imperium Romanum continuis Germanorum incursionibus labefactatur; 
Gothi, qui ad Ponti Euxini oras consederant, urbes florentes Asiae procon¬ 
sularis vastant et expilant, Alemanni bis Galliam vastant urbesque incen¬ 
dunt et in Hispaniam et Italiam penetrant, amissa est Pannonia, Gallia 
cum Britannia deficere conatur, imperii compages labat. Quo in summo 
discrimine exstitit Diocletianus servator regni. Natus anno 243 in Dalmatia, 
servi filius, gente Germanus, Diocles nominatus, Salonae artibus bonis 
apprime instructus, animo perspicaci, industria indefessus, ordinis et pacis 
amantissimus. 

Postquam, Aureliano imperatore. Probo et Caro militavit et Moesiae 
provinciae praefuit, a Caro cohorti imperatoriae est praefectus, miles prae¬ 
clarissimus pariter ac fidissimus. Caro praematura morte absumpto suc¬ 
cessit filius Numerianus, juvenis aegrotus, tener ac poeta. Idcirco Arrius 
Aper, imperatoris socer, eum clam occidit. Sed Diocles eum arcessit et 
interrogat, utrum imperatorem trucidarit an non. Negat ille. Sed Diocles 
ira incensus et “hic est interfector” dicens gladio confodit. Dixerat enim ei 
in Gallia versanti olim Druida sacerdos Celta: “Imperabis, cum aprum 
occideris”. Et factus est imperator die 17 Sept. anno 284, prope Calchedo¬ 
nem Asiae. 

Sed quid Diocletianus in tanta rerum perturbatione faciet? Jam dudum 
perspexerat ingentem regni molem esse dividendam. “Divide et impera”. 
Quare Maximinianum Illyrium —gens Illyria Romae praeclaros dederat im¬ 
peratores— litteris incultum, obtutu duro et vultu, sed animo benigno et in¬ 
genio militari regni socium nominavit. 

Ipse Diocles, abhinc Diocletianus vocatus, erat Augustus, Maximinia- 
nus Caesar, uterque eadem natus die. Dum alter Galliam vastatam pacat, 
alter Aegyptum, quae defecerat, anno 296 dicioni iterum subjecit; sed 
tribus ante annis novum quid et inauditum decreverat. Perspectum enim 
habebat non sufficere duos imperatores regno tam vasto bene gubernando 
et continendo. Quapropter post diutinam deliberationem Galerium adop¬ 
tavit, olim ovium custodem, sed hominem statura corporis procera, inge¬ 
nio fortissimo, Moesiam administrandam commisit et suasit Maximiniano, 
ut Constantium Chiorum, litteris optime eruditum et maxime urbanum, 
adoptaret. Praeterea mandavit, ut Constantius dimissa Helena uxore, Cons- 

tantini matre, Maximiniani filiam Theodoram conjugem duceret, cum ipse 
Diocletianus filiam unicam Valerianam, christianam, dederit Galerio du¬ 
cendam uxorem. Faustissima sane auspicia! 

Residebat Maximinianus Mediolani, Treveris Constantius, ipse Nico¬ 
mediae prope Bosphoruim, Galerius Sirmii. Dum haec geruntur, Carausius, 
stirpe Menapius, olim remex simplex, post classis “Freti Britannici dux”, 
cum junctis sibi Francis et Saxonibus se audacter Britanniae imperatorem 
nominavit. Quem cum frustra Maximinianus esset adortus, Diocletianus 
Constantio negotium conficiendum commisit. Qui, Francis et Saxonibus in 
Batavia paludibus plena et paene inaccessa celeriter subactis anno 296 
classe aedificata in Britanniam transgressus totam insulam in dicionem re¬ 
degit. Ita imperium sub quattuor imperatoribus iterum est redingetratum. 

Erant autem Parthi devincendi, ex saeculis Romanorum cervici insul¬ 
tantes, quorum rex Narses Tiridatem, Armeniae regem sociumque regni, e 
finibus expulerat. Protinus Diocletianus, in consiliis capiendis prudens et 
celer, Galerium misit, ut regem expulsum ulcisceretur; sed Galerius fuso 
exercitu paene captus est. Cum fugitivus versus Antiochiam Syriae tende¬ 
ret, casu in Diocletianum, qui curru vehebatur, incidit. Qui victum male 
accipiens imperavit, ut in conspectu militum regia purpura ornatus post 
currum leucae spatium incederet. Tum demum in currum excepit, patria 
usus potestate. Et filius adoptivus sic punitus iram suppressit et Diocletiano 
fidissimus mansit. Diocletianus autem devictis Parthis fines imperii latius 
quam Trajanus olim protulit, sprevit triumphum et vulgi plausum, a cap¬ 
tanda gloria prorsus alienus. 


Imperium divisum videbatur omnibus acceptum et probatum; sed peri¬ 
culum erat ne quattuor partes lente a sese abalienarentur. Quare Diocle¬ 
tianus regnum in centum et novem dioeceses divisit, ut totum strictius con¬ 
tineret. Vetuit quoque perpetuum imperatores a legionibus eligi et sic 
earum auctoritatem, tot calamitatum miseriarumque causam, funditus exstir¬ 


pavit. Ita effecit, ut nullus fere deinceps imperator ab exercitu turbulento 
occideretur. Tum rem argentariam misere jacentem restaurare coepit. 
Praeterea imperii fines periclitantis castellis firmis communivit et domos 
regias, palatia, Nicomediae, Sirmii, Mediolani et Treveris et Romae thermas 
pompa magnifica construxit. Sed haec expensa et exercitus quadruplum 


auctus aerarium publicum exhauriebant. Fides imperii labefiebat, quia 


nummi jam dudum adulterari solebant. Quamvis Diocletianus hunc abusum 
abolevisset, tamen mercium pretia non minuebantur. Ideo inauditum quid 


in re nummaria fecit. Statuit enim omnium rerum pretium sumimim a nullo 


augendum. Item mercedem quorumcunque oj>erariorum, magistrorum ho¬ 
norarium, medicorum et ita porro. Quod edictum sumina prudentia exco¬ 


gitatum et e marmore sculptum in omnium urbium vicorumque foris est 


collocatum et transgressores severe puniti. 

Inleroa miruin quid accidit. Cum Augustus civis inter cives vixerit, 
Titus et Hadrianus una cum civibus thermis sint usi, Diocletianus, servi 
filius, antea modestus nec gloriae cupidus, Persarum regum ritum aulicum 
sequi coepit. Vivebat in palatio splendidissimo, populo invisibilis, a cohorte 
praetoriana circumdatus velut deus et cum egrediebatur, aut lectica ges¬ 
tabatur aut curru vehebatur, cinctus ab eadem cohorte et cives modeste 
declinabant verberum cohortis timidi. Ornabat frontem diademate cla¬ 
rissimo, umeros amictu serico murice tincto et corpus reliquum paluda¬ 
mento auro et lapillis pretiosis intexto. Ipsi quoque calcei lapillis ornati, 
—Nonne hic Byzantinismus sumpsit exordium?— Cur autem separatio haec? 
Oportebat imperatorem tueri. Quot enim imperatores a Septimii Severi 
aetate (193-211) gladio militum occubuere! Diocletianum id invitum fe¬ 
cisse ex eo patet, quod aliquando dixerat: ‘“Inclusus vivo nec quod foris 
agitur, ad me pervenit nec verum audio. Imperator vel benignissimus abu¬ 
sui tradi et prodi solet; convivae sunt mendaces et fallaces, aulici purpurati 
corrupti, camerarii stulti, eunuchi avaritiae pleni nec desunt conjurati, qui 
me fallere animumque pervertere studeant. Ilaec igitur est sors nostra!” 
O imperatorem vere commiserandum! 

Erat corporis statura procera, barba capillisque canis, cute alba, oculis 
caeruleis. Mirum est hujus hominis nullam exstare statuam. Ipse prohi¬ 
buisse videtur, vir actuosus et vanitatis omnis expers; moribus integerri¬ 
mis omnes fere imperatores vincebat et matrimonii sanctitati instabat. To¬ 
lerabat chrislianos —fuere Theodora uxor et Valeria filia christianae— ma¬ 
jorum religionis cultor pius sacra aliena tuebatur, tantum in superstitio¬ 
nes magicas, astrologos Aegyptios magosque veneficos invectus. 

Quid autem est causae, cur christianos persequi inciperet? Cujus rei 
nonnullae sunt causae. Postquam Gallienus imperator anno 259 edicto cul¬ 
tum Christianum ratum esse declaravit, religio vera altiores in dies agebat 
radices et templa passim assurgebant. Negandum autem non est episcopos 
haud paucos saeculo indulsisse, litigiosos fuisse, superbe se gessisse et re¬ 
ligionem paganam probris cumulasse. Ideo Porphyrius, philosophus Neo- 
platonicus, librum foras dedit, quo affirmabat christianos fumo mystico ra¬ 
tionem sanam obnubilare. Nec defuere aulici, qui palam dicerent impe¬ 
rium religione christiana latius in dies seq>ente periclitari. Deos irasci et 
silere in templis ubicumque christiani adessent. Ideo Diocletianus diu 
cunctatus tandem imperavit, ut aulici omines, centuriones pariter ac le¬ 
gionarii, sacrificiis interessent. Unde lactum est, ut anno 297 multi de 
exercitu decederent mililiamque detrectarent. Quos omnes imperator im¬ 
punes abire sinebat. Sed, cum cultui Romano male dixissent, Diocletianus, 
iterum cunctatus diu, in christianos invehendum esse putabat. 

Decrevit igitur, ut cultus Christianus ubique interdiceretur, templa de¬ 
struerentur, libri sacri flammis traderentur, quivis christianos in jus voca- 

retur. Fundere autem sanguinem nolebat. Quod edictum milites muris pa¬ 
latii Nicomediensis, templo cliristiano oppositi, affixerunt. Nec multo post 
edictum refigitur et in palatio incendium oritur. Magna perturbatio. Quis 
edictum, refixit? Quis incendium fecit? Suspicio in aulicos christianos ca¬ 
dit. Jam inquiruntur, torquentur, se fecisse negant. En! Iterum incendium 
oritur. Excandescit Diocletianus. Vel mulieres aulicas sacrificiis interesse 
jubet. Aulici christiani partim flagellantur, partim cremantur, partim sus¬ 
penduntur, episcopus urbis aliique sacerdotes praestantes supplicio affi¬ 
ciuntur. Imperator enim persuasum habet eos esse maleficos. 

Jam flagrat orbis. Terror christianos invadit. Perturbatio summa ab 
Oriente ad Occidentem. Carceres victimis implentur, pauci territi a fide 
deficiunt. Eventum irritum autem imperator praevidere nequit. Constat 
namque historia nec esse factum nec posse fieri, quin tanta multitudo per 
duo saecula firmiter constituta et ordinata e solita et sacra consuetudine vi 
eripiatur. Diocletianus omnes christianos habebat rebelles et iteratis edictis 
postulabat ut episcopi omnes aeque ac christiani nisi semel sacrificiis sol¬ 
lemnibus interfuissent, in custodiam darentur nec tamen supplicio affice¬ 
rentur. Edictum reliquis sociis regni exsequendum commisit, qui suo quis¬ 
que arbitrio procedebant. Benigne Constantius processit, durius ceteri. 


Diocletianus anno 303, postquam annos viginti imperii clavos tenuit, 
primum Urbem visit. Una cum Maximiniano curru a quattuor elephantis 
tracto ingressus triumphum de Parthis olim reportatum, commotus civium 
et legionum precibus, egit et magnam praeteritorum rerum veniamcarceri- 
bus detentis dedit. Vulgus ludos bestiarios et ferarum spectacula, ut a Tra¬ 
jano mos erat, desiderabat. Spretis autem imperator istiusmodi immanita¬ 
tibus tricies centena denariorum milia civibus juste attribuenda donavit. 
Sed vulgus ingratum ipsum probris et conviciis cumulabat. Quo conster¬ 
natus mense Decembri sumimo saeviente frigore urbe egressus Nicomediam 
petiit contracto in itinere morbo. Viribus animi debilitatis anno 305 abdi¬ 
cavit et Maximiniano, ut idem faceret, suasit. In colle prope Nicomediam 
sito, ubi Jovis statuam erexerat, solio sedit, cinctus ab omnium legionum 
legatis, specie defatigatus, vix ut eum recognosceres. Oratione bene me¬ 
ditata dixit sese post tot labores quiescere velle et Jovi, quae ipsi commi¬ 
sisset, reddere. Nominavit et successores. Nonne idem Carolus quintus 
anno 1556 in urbe Bruxellis fecit? 


Tum relicto palatio Solonam in urbem patriam equo insidens revertit, 
urbis natalis desiderio flagrans. Abhinc et Diocles ut olim puer appellari 
volebat. Incolebat non jam tugurium, sed palatium magnificum antea con¬ 
structum, ducenta metra longum et latum, prope rupes situm, unde undae 
ei defatigato dulciter murmurabant. Palatium moeniis firmis et turribus 
ab incursionibus hostilibus tutissimum. Ibidem anno 316 cursum vitae clau¬ 
sit. Theodora verum uxor christiana Licinii persecutoris jussu martyrio est 

coronata. Ipse Diocles apoplexia affectus et mentis paene incompos manus 
sibi attulisse dicitur. Fuit vir tali ingenio, quale Roma vix tulit. Regnum 
per viginti annos indole praestanti, auctoritate, praestantia et personae gra¬ 
vitate administravit effecitque, ut regni socii conspirarent. Homo maxime 
actuosus, in omnibus diligentisslmus et ingenium rebus gerendis summum 
famaque melius. Divisit potestatem, regni successionem stabilivit, auctori¬ 
tatem imperatoriam auxit. Dominator excellentissimus et, ut tradunt, divi¬ 
na voluntate vocatus. 

Nicolaus Mangeot, S. J. 

44 Miinster Haus Sentmaring 
(in Germania) 

Pontificium Institutum Altioris Latinitatis quod a Joanne XXIII, omni me¬ 
moria digno, decreto illo quod Constitutione “Veterum Sapientia” conti¬ 
netur, et excogitatum et conditum est, die quinto decimo mensis Octobris 
sollemne Romae habuit initium. Cujus nuntius ab omnibus per orbem lin¬ 
guae latinae cultoribus maximo gaudio acceptus est. 

Sacro adfuerunt omnium Facultatum Pontificii Athenaei Doctores, qui¬ 
bus sunt additi cimi. Professores Vergilius Paladini e Barensi Studiorum 
Universitate, J. Baptista Pighi e Bononiensi Universitate, P. Aemilius 
Springhetti, S. J. e Pontificia Universitate Gregoriana, Rdmi. viri Josephus 
Graneris e Suprema S. Congregatione Sancti Officii, Benedictus Riposati 
ex Universitate Catholica Mediolanensi, Renatus Pozzi e S. Congregatione 
Seminariis et Studiorum Universitatibus praeposita, Josephus M. Mir qui 
Commentariorum quibus est index Palaestra Latina fuerat moderator, ejus- 
demque Instituti Altioris Latinitatis modo Professor, aliique viri doctrina 
maxime exculti. 

Instituti aedificium quod cum compage Facultatum Pontificii Athenaei 
Salesiani consociatur. Iribus constat tabulatis in quibus quindecim sunt 
minora conclavia ad scholas habendas ac duo majora auditoria quae tre¬ 
centos et sexcentos auditores capiunt. 

Nonnulla de disciplinis tradendis accipe: Tria habentur genera disci¬ 
plinarum : 


a) Disciplinae principales: Grammatica historica linguae latinae; In¬ 
stitutiones syntaxis et stili latini et exercitia loquendi et componendi; litte¬ 
rae latinae classicae; litterae latinae christianae; litterae latinae Medii Aevi; 


latinitas ecclesiastica et curialis; grammatica diachronica linguae graecae 
et dialectologia; litterae graecae classicae; litterae graecae christianae. 


b) Disciplinae auxiliares: Historia linguae latinae; Historia Romana; 
Historia Religionis Graecorum et Romanorum; Institutionis juris Romani; 
Archaeologia et Epigraphia; Geographia et lopographia; Didactica lingua¬ 
rum classicarum. 


c) Disciplinae speciales: Litterae latinae humanisticae; latinitas recen- 


lioris aetatis; historia philologiae; historia 


traditionis et criticae textus. 


Universum studiorum curriculum quattuor annorum spatio continetur 
“ita ut qui duos annos studiis laudabiliter operam dederit, Baccalaureatiiiin, 
uti dicunt, adipisci possit; qui tres. Licentiam; qui vero quattuor, Lauream”. 

Maxime nobis placet verba ea afferre quae in prooemio Litterarum Apos- 
tolicarum “ Studia Latinitatis" continentur: 

“STUDIA LATINITATIS antiquarum litterarum quam maxime conjun¬ 
gi cum sacrorum alumnorum institutione atque disciplina persuasum est 
nullo non tempore Summi Pontifices habuerunt, qui non minus praeterita 
quam nostra hac aetate hujusmodi super re gravia in lucem ediderunt do¬ 
cumenta: Nosque ipsi Litteris Apostolicis recens datis, quibus a verbis 
Summi Dei Verbum initium, haec commonuimus: In studiorum... supel¬ 
lectile, qua adulescens clerus ornari oportet, sane ponenda est non exigua 
variarum linguarum scientia, in primisque Latinae, si maxime de Sacerdo¬ 
tibus agatur Latini ritus" h 

Conventus omnium gentium ac nationum latinis tittexis linguaeque fo¬ 
vendis, Romae —curante Instituto Romanis Studiis provehendis— ut lec¬ 
toribus jam diu nuntiavimus (Pal. Lat. m. Sept. a. MCMLXV, pag. 136). 
a die XIV ad diem XVIII mensis Aprilis hujus anni agetur. 

Nunc placet lectoribus significare quinque esse praecipuas quaestiones 
quae a litteratissimis viris et pertractabuntur et palam exponentur: 

I. “Quatenus ad cultum omnium gentium conformandum, ad huma¬ 
nitatem constituendam nostrae aetatis hominum latinitas valuerit valeatque 
usque"; quam dissertationem cl. v. Hector Paratore in Universitate Romana 
Professor enodabit. 

II. “Quam rationem, quam artem ad docendam Latinam linguam po- 
tiores ducant hujusce aetatis gentes ac nationes"; quae quaestio a cl. v. 
Roberto Schilling in Universitate Argentoratensi Professore exponetur. 

III. “Quae intra hos sexaginta quinque nostri saeculi annos de Latinis 
litteris sint scripta”; cujus orator erit cl. v. Casimirus Kumaniecki in Uni¬ 
versitate Varsoviensi Professor. 

IV. “Quae nostris hisce temporibus laiine, sive prosa oratione sive 
versibus sint condita”; quam acroasim cl. v. Vergilius Paladini in Univer¬ 
sitate Barensi Professor faciet. 

V. “Quatenus possint hujus temporis inventa et excogitata Latine sig¬ 
nificari"; quarum maximi ponderis quaestionum commentatio a Emmo. 
P. Cardinali Antonio Bacci habebitur. 

Si quid de re vis, lector, consulere, epistulas mitte ad Istituto di Studi 
Romani (Roma, Piazza dei Cavalieri di Malia, 2). 

IQ Congressus Nationalis de Litteris Classicis. Pro certo habemus lecto¬ 
res certiores factos esse de Litterarum classicarum conventu qui a die 
XXVIII mensis Martii ad diem I m. Aprilis hujus anni Matriti celebra¬ 
bitur; forsitan vero nescias Excmuan. Administrum Institutionis Nationalis 


1. Bpist. Ap. Sumini Dei Veribum, A.A.S. LV, 1963, pag. 993. 

munus praesidis honoris Congressus libenter suscepisse; ideoque uni ex 
sessionibus sollemnibus Conventus praeerit. 

Oratio auspicalis —quae pro Seneca philosopho hispano erit— a doctissi¬ 
mo viro Josepho Emmanuele Pabon in Universitate Studiorum Matritensi 
Professore habebitur. Septem erunt disputationes seu themata generalia de 
quibus periti disserent: 

I. Problemata conversionis linguarum classicarum in sermonem Hispa¬ 
nicum (orator: Doctor S. Lasso de la Vega). 

II. Quaestiones de vita urbana apud antiquos (orator: Doctor Garcia 
Bellido). 

III. Quae de Humanitatis studiis saectdis XVI et XVII in Hispania 
scripta sunt (orator: Doctor Gil). 

IV. De sermone philosophico graeco deque vocabulorum philosopho¬ 
rum recognitione (orator: Doctor Llado). 

V. Quomodo nostris diebus studia Euripidea se habeant? (orator: Dbc- 
tor Fernandez Galiano). 

VI. De inferiore occidentis imperio (orator: Doctor Balil). 

VII. De sermone et modo dicendi Vergiliano (orator: Doctor Rubio). 

Duo praeterea habebuntur colloquia quorum haec sunt nomina: Qua 

via ars grammatica ad institutionem adhiberi possit? et De structurae gram¬ 
maticae linguarum classicorum studiis. 

Si quae sint tibi proponenda ad sedem scribae Societatis Hispanicae 
Studiorum Classicorum epistulas mitte (Duque de Medinaceli, 4. Madrid-14). 

Novos commentarios de lingua latina qui a P. Natali Bertolo S.D.B. 
eorum moderatore nobis ex Argentina missi sunt, ex animo salutamus eos- 
que resalutamus. Commentatiorum titulus “ ADHUC viget lingua latina ”, his 
nostris temporibus quibus studia humanitatis in discrimine sunt, “ tam¬ 
quam firma quaedam vox extollitur ” adversus tot voces quae latinam lin¬ 
guam periisse asserunt. 

En brevis Commentatiorum indiculus: Martialis poeta. Novi orbis in¬ 
ventio, De lingua latina docenda, cet. Quibus narrationes alumnorum ad¬ 
duntur: Bacchus, De pluvia, Hannibal, In gallinario. 

Quo utile dulci miscetur. 

Scripta vel litterae ad moderatorem mittantur: Rdo. P. Natalio Bertolo 
S.D.B., Colegio Domingo Savio, 9 de fulio 1008, Cordoba (Argentina). 

Ocassione oblata qua XIX annum centesimum a Lucii Annaei Seneca 
mortuo ageretur, sollemnis conventus internationalis a die septimo ad duo¬ 
decimum m. Septembris anni 1965 Cordubae celebratus est. En brevis heb¬ 
domadis nuntius: 

Die septimo Congressus a praefecto civitatis in conclavi quod dicitur 
“Musivorum Arcis llegum Christianorum' 1 '’ inauguratus est; atque oratio 
secuta est luculentissima a Conventus praeside lectissimo Professore Adol- 

pho Munoz Alonso habita, qua ante omnium adstantium oculos gravem 
Senecae personam proposuit. Qua oratione finita, cl. Prof. gallicus Gustavus 
Thibon de themate disputavit cui nomen “Seneque et le Xemc. siecle 
Vespere autem P. Augustus Ortega de argumento dixit “La dimension re¬ 
ligiosa en el pensamiento de Seneca ”. Qui post commentationem ad multa 
quae objecta sunt respondit. 

Die octavo mane cl. Prof. Robertus A. Caponigri hoc argumentum per¬ 
tractavit: “ Seneca et sapientiae idea ”, cui fuerunt complemento colloquia 
varia de his quae ad argumentum enodatum referebantur. Alia hujus diei 
oratio a P. Josepho Todolf Duque habita est cujus hoc fuit index: “ La di¬ 
mension etica en el pensamiento de Seneca ”, seu de virtutibus moralibus 
quae operibus Senecae continentur. Quam orationem colloquia sermone gal- 
lico, britannico, germanico cet. secuta sunt. 

Die nono plenissime de Seneca dixerunt cl. Prof. Joachim von Rintelen 
et Petrus Aubenque qui gravissimam lucubrationem “ Seneca et unitas ge¬ 
neris htinumi" habuerunt. Acroasim hoc quoque die eruditam P. Josephus 
Oroz Reta, O.R.S.A. fecit cui fuit titulus “ La dimension literaria en la obra 
de Seneca''. 

Dic decimo duae orationes dissertissimae habitae sunt: cl. Prof. E. Fru- 
tos Cortes de argumento egit cujus est titulus “ La moral de Seneca en Des- 
carles", prof. vero Georgius Uscatescu sermonem habuit eloquentissimum 
“Dimension humanistica dei pensamiento de Seneca Quae oratio collo¬ 
quio collustrata est. In altera sessione Exmus. Gubernator Civilis Provin¬ 
ciae Albacetensis Michael Cruz Hernandez cogitate, erudite, eloquenter 
<le themate quaesivit quod appellatur u Los limites dei estoicismp ". 

Die undecimo cl. P. Eleutherius Elorduy S. J., apud litterarum classi¬ 
carum cultores maxime notus, elucubrationem habuit eamque maximi mo¬ 
menti, quae inscribitur “ Seneca y el Cristianismo" seu de ratione disputavit 
quae Seneca cum Beato Paulo habuisse creditur. Peritissimus archaeologus 
atque cl. vir Blanco Freijeiro quaestiones movit de monumentis romanis 
saeculi quo Seneca vitam egit; cui maximae fuerunt utilitati taeniolae colo¬ 
ribus expressae. 

Die duodecimo —qua series disputationum absolvebantur— commen¬ 
tationem cl. prof. Petrus Boyance evolvit, cui fuit titulus “ Uhumanisme de 
Seneque". Ex qua intulit orator philosophiam —juxta Senecam— et vivere 
et mori nos docere. Vespere doctor Adolphus Munoz Alonso oratione elo- 
quentissima hebdomadem pro Seneca commemorando clausit. 

Hoc, ut cl. prof. asseveravit, ex his peractis ut in memoriam Senecam 
revocemus inferri debet, quod Senecae persona vigens, immortalis apud 
nos adhuc exstat. 

Jesus Aramendia, C. M. F. 

In Seminario Claretiano Professor 
Alabonae ad Caesaraugustam (in Hispania). 

M. I ullius Cicero. — De Re Publica, 
sextum recognovit K. Ziegler. Lip- 
siae, Teubner. 1964* 

Ciceronis librorum sex de re publica 
pretiosissimum codicem doctissimus vir 
Angelus Majus anno 1819 primus inve¬ 
nit. Jam ipse Majus, mediis chemicis 
adhibitis, codicis textum patientissime 
est perscrutatus. Hac vero nostra aeta¬ 
te, artis photographicae praesertim ope, 
Ciceroniani codicis studium studiosis 
viris facilius perhibetur. Ita clarus vir 

K. Ziegler suam primam Ciceronis ape¬ 
ris editionem in bibliotheca Teubneria- 
na anno 1915 in lucem edidit alteram- 
quc paulo emendatam anno 1929. 
Nunc vero jam sextum suam editionem 
auctor recognovit atque edendam cura¬ 
vit. Vere laudandus K. Ziegler qui jam 
inde a prima editione textum Cicero¬ 
nis accuratissime investigavit, ita ut 
paucissima loca his posterioribus editio¬ 
nibus emendare debuerit. I loc etiam 
auctori laudi tribuendum est, tot inter 
palaeographiae peritissimos viros codi¬ 
cem Ciceronis non ab uno sed a duobiu, 
librariis exaratum esse primum adver¬ 
tisse. De his omnibus atque de compo 
sitione et de correctore clarissimi codi¬ 
cis fuse auctor in praefatione disputat. 

L. Annaei Senecae. — Dialogorum 
libri IU-IV-V (De ira). 

L. Annaei Senecae. — Dialogorum 
libri VI-XI-XIl (Consolationes ). Re¬ 
censuit Joannes Viansino. In Aedi¬ 
bus Paraviae. 1963. 

In primo volumine joannes Viansi¬ 
no tres L. A. Senecae de ira libros di¬ 
ligentissime recensuit. Primum longam 
praefationem -—ut in aliis corporis 
scriptorum latinorum Paraviani volumi¬ 
nibus fit— auctor praemittit in qua sui 
operis rationem lectoribus reddit, sed 
praesertim diversorum codicum fuse 
descriptionem facit. Postea brevis index 
bibliographicus et codicum conspectus 


apponitur, et tandem textus latinus 
Senecae sequitur cum magno apparatu 
critico per singulas paginas distributo. 

Simili modo tota alterius Senecae vo¬ 
luminis ratio componitur quod et ipse 
Viansino recemuit. Sed hoc volumen 
tres Senecae Consolationes complecti¬ 
tur, id est, Consolationem ad Marciam, 
Consolationem ad Polybium, et Conso- 
Ultionem ad Helviam matrem . Hae tres 
consolationes non tantum nomine sed 
etiam re ipsa inter se conveniunt etsi 
diverso medo a Seneca philosopho 
unaquaeque proponatur. In Consolatio¬ 
ne ad Marciam Seneca vir animo vere 
forti videtur rerum adversarum calami¬ 
tatem nondum expertus, quod contra 
accidit in Consolatione ad Helviam ubi 
philosophus noster, ignominia exiliique 
iaboribus fractus, animos aliquantulum 
sumit ut matrem consoletur. Pandem 
in Consolatione ad Polybium Seneca, 
rebus adversis animo devictus, a doctri¬ 
na Stoicorum abhorret neque animo 
forti virum se praebet. 

Pline LVXncien. — Histoire Naturelle. 
Libre XVII. 

Pune L’Ancien. — Histoire Naturelle . 

Livrc XIX. Texte etabli, traduit et 

commente par J. Andre. Paris “Les 

Belles Letres”. 1964. 

In XVII volumine Historiae Natura¬ 
lis quod in collectione Galliae Univer¬ 
sitatum nuper vulgatum est, Plinius 
suam diversissimam descriptionem pro¬ 
sequitur. Sed in hoc XVII libro Pli¬ 
nius non tantum arborum descriptio¬ 
nem facit sed etiam de ipsorum cultu 
dicere incipit. Itaque totum opus in 
tres partes dividere possumus. In prima 
parte de arboribus agitur quae propter 
fruges ab homine plantantur atque in¬ 
seruntur. In altera vero parte ratio 
earum arborum exponitur quae propter 
alias seruntur et propter vineas maxime. 
Tandem in tertia parte quibus morbis 
arbores infestentur Plinius explicat. 

In libro XIX Plinius de holeribus 
praesertim agit, id est, de natura, de 
cultu, et quam holera ad victum ho¬ 
minis pertineant. Primo quidem de ali¬ 
quibus plantis Plinius agit plus mi- 
nusve mirabilibus de quibus nihil in 
libro XVIII dixerat. Sic de lino et de 
ejus utilitate multa dicit. Postea de 
tuberibus: quomodo gignantur, quae 
eorum sint genera. Sed post numerum 
49 res praecipua totius libri invenitur 
cum Plinius de antiquitate hortorum 
apud Romanos agat, de eorum plurimo 
pretio, de victu pauperum, cet. Etiam 
de hortorum situ deque seminum ge¬ 
neratione auctor loquitur. Duorum ho 
rum voluminum interpretatio et com¬ 
mentaria J. Andre debentur. 

Ciceron. — Discaurs. XIV. Pour Ses¬ 
tius, contre Vatinius. Texte etabli et 
traduit par J. Cousin. 

Ciceron. — Corrcspondance , V. Tex¬ 
te etabli et traduit par J. Bayet. Pa¬ 
ris “Les Belles Lettres”, 1964-1965. 

In volumine XIV Ciceronis oratio¬ 
num ab ipsa collectione edito duas ora¬ 
toris romani orationes invenimus: ora¬ 
tionem pro P. Sestio et orationem in 
P. Vatinium. Quam pro Sestio Cicero 
habuit orationem ea merito inter prae¬ 
cipuas clarissimi oratoris ab omnibus 
habetur, in illa enim non tantum ars 
et prudentia oratoris sed etiam res et 
facta illorum temporum apparent. 1 lu 
jus orationis latino textui atque galli¬ 
cae interpretationi longa atque doctis¬ 
sima praefatio praemittitur in qua 
auctor —J. Cousin— de ipsa oratione, 
de vita P. Sestii, de bibliographia, de 
codicibus et de multis aliis diligentissi- 
me disputat. Multo brevior oratio in 
Vatinium est, sed tamen utilissima ad 
res et mores romanorum cognoscenda. 

Gratissimum etiam nobis est V litte¬ 
rarum Ciceronis volumen collectionis 
“Lcs Belles Lettres” lectoribus nuntia¬ 
re. Omnibus classicae antiquitatis stu¬ 
diosis viris perspicuum est quam sit 
usui ad cpgnitionem rerum eorum tem¬ 
porum epistulas Ciceronis indefesso 
animo perlegere. Epistulae quae ho 


volumine continentur quinque tcrnpj- 
ris spatiis respondent. In prima parte 
eae epistulae afferuntur quae a die 14 
mensis ootobris anni 50 ad diem 4 
mensis januarii anni 49 a Cicerone 
scriptae sunt; in altera parte epistulae 
a die 12 januarii ad diem 11 februarii 
anni 49 scriptae; in tertia parte epis¬ 
tulae a die 11 mensis februarii ad diem 
25 mensis februarii anni 49 scriptae; 
in quarta epistulae a die 26 mensis fe¬ 
bruarii ad diem 10 mensis martii anni 
49 scriptae; et tandem in quinta parte 
epistulae quae a die 11 ad 25 mensis 
martii ejusdem anni 49 scriptae Totum 
volumen J. Bayet paravit atque inter¬ 
pretatus est. 

Jesus Aspa, C. M. F. 

Eiciienseer, Caelestis. —De lacu Bri- 
gemtino congelato — Bodenseege - 
frorne. Pag. 113. Constantiae in Ae¬ 
dibus Confinium Lacus: Seekreis 
Verlag, Konstanz 1965. 

Multa eaque prorsus miranda in nos¬ 
tra inciderunt tempora; in his autem 
rebus memorabilibus, quae posterorum 
memoriae digna sunt quae tradantur, 
singulare commendatur eventum quo 
summa lacuum aqua durata ct congla¬ 
ciata est, adeo ut quorundam dierum 
spatio homines novam facilemque sibi, 
praebente natura, viam constraverint: 
qua plaustris, curribus automobilibus 
aliisve vehiculis uterentur. 

Quae quidem in lacu Bedajo seu 
Ghimo, in lacu Siluro in Bavaria Su¬ 
periore, in lacu Tigurino aliisque, sed 
in primis in Brigantino —-qui et Cons- 
tantiniensis— inter fines 1 lelvetiac, 
Austriae, Germaniae sito, evenerunt. 
Media enim hieme Sinus Brigantinus 
glaciatur ita ut naves in portu retinean¬ 
tur; quod nostra aetate saepe accidisse 
narrant. Sed anno 1963 mira quaedam 
peracta sunt quae in hominum memo¬ 
riis recondantur: eaque P. Caelestis 
scripto ac latina lingua referre voluit 
quo in perpetuas hominum aetates ser¬ 
varentur. Nam, in aliis privatis et pu¬ 
blicis hominum conventibus, illa prae¬ 
sertim omnium animis impressa est sol- 

lernnis pompa et supplicatio qua die 
duodecimo mensis februarii, anno mil¬ 
lesimo nongentesimo sexagesimo tertio 
per duarum et somis horarum spatium 
agmen virorum et mulierum, adulescen¬ 
tium et puerorum puellarumque paene 
infinitum, Sancti joannis Evangelistae 
imaginem portantes, a litore Helvetico 
ad litus orientale Badense deductum 
est. 

Quae omnia aliaque perjucunda va¬ 
rio scribendi genere P. Caelestis Ei- 
chenseer, Monachus Sancti Benedicti 
in Archiabbatia Ottiliensi, commenta¬ 
riolis, quos primum in Latinitate, in 
Palaestra Latina, in Vita Latina scrip¬ 
serat, nunc iterum, interpretatione 
Germanica addita, paucorum voca¬ 
bulorum indice, pulohrisque ima¬ 
ginibus oleatis pigmentis adumbratis, 
typis imprimenda curavit. 

Pater autem Caelestis —praeclaris 
ingenii virtutibus ornatus, ipsa natura 
duce impulsus in rebus attentissimo 
animo pervestigandis, a praestantissimis 
magistris conformatus, omnibusque stu¬ 
diorum instrumentis adjutus—, in 
egregiis censetur viris qui prudentius ac 
sapientius res summa dexteritate, lin¬ 
gua latina usus, pertractat. 

Hoc praeclaro ingenio litterae latinae 
certo gaudent, praesertim cum hoc anno 
novo conatu inceptoque grandi VO¬ 
CEM LATINAM, novum commenta¬ 
rium latine scriptum, in vulgus edide¬ 
rit. Hos sane fortes viros res et aetas 
no 9 tra expostulat! 

Jos. M. a Mir, C. M. F. 

Tondini Hamleti. —Inscriptiones Lati¬ 
nae ad honorem Pii XII Pont. Max. 
compositae, con traduzione italiana, 
pdg. 80, Typis polyglottis Vatica¬ 
nis, 1965. 

Reverentissimus vir Hamletus Tondi¬ 
ni non tantum amplissima rerum 
scientia praestat et in nobilissimis lin¬ 
guae latinae cultoribus numeratur, sed 
etiam singulari ingenio ornatur ut po¬ 
lite eleganterque recondita poetarum 


sensa exprimat; quae tamen saepius 
non carmine constringit, sed concinno 
inscriptionum genere, in quo ipse reg¬ 
nat. 

Etenim jam diu est cum tres evul¬ 
gavit “Inscriptionum Fasciculos” (a. 
1944 47-51) et “Rerum scintillulas” 
(a. 1954), quibus anno 1963 mellifluum 
addidit opusculum c. t. “Rivulis canen¬ 
tibus": qui quidem dulcissime auri¬ 
bus cadunt, in iisque res omnis suos 
habet oculos. 

Nunc autem, cum impetus ille —bel¬ 
lum diceres velapertum vel tacitum—, 
quem in Pontificem Maximum Pium 
XII vita degentem nefario ausu in¬ 
grati quidam homines suscitarunt, ite¬ 
rum redintegraretur ac recrudesceret, 
multis cimi, viri Tondinii amicis ap¬ 
tissimum visum est tempus quo Ins¬ 
criptiones, quas ipse quotannis anni¬ 
versario Pontificis die condere solebat, 
in opusculum compactae in lucem ede¬ 
rentur. Idque jure ac merito factum 
est; nam amantissdmi Patris ac Pasto¬ 
ris —qui praestantissimam in rebus 
publicis dirigendis, in societate rite 
constituenda, in pace ubique conqui¬ 
renda, in fide et pietate roboranda, 
nostra aetate sustinuit personam—, 
perpetuo memores simus oportet. 

En igitur habes monumentum quo et 
desideratissimi “patriae et religionis 
Parentis” memoria renovatur et lingua 
latina exemplari exhibetur puritate. 
Quis, nisi Romanorum linguam per 
scienter calleret ac maximo animi cultu 
polleret, haec pulcherrima conderet 
poematia? Et ignari illi homines in 
abicienda et proscribenda lingua latina 
instant urgentque...; insanire plane 
videntur qui purissima litterarum gau¬ 
dia animo suo umquam perceperint. 

Jos. M. a Mir, C. M. F. 

Wieacker, F. — Cicero ais Advokat, 
1V-27 pp. 7’50 M. 

VV. Ludwic. — Struktur und Einheit 

iler Aletamorphosen Ovids, 102 pp. 
9’80 M. 

Greifenhagen, A. — Hin Satyrspiel 
des Aischybs? 41 p. et 4 lam. 28 M. 
Berlin, de Gruyter. 1963-65. 

Ut F. Wieacker in hoc parvo lil>ello 
videtur Cicero ex ratione civili atque 
ex morum ratione non tantum Romae 
Magister dici debet sed etiam Europae 
in posterum haberi. Illi quidem, homini 
novo, aditus honorum intercludebatur. 
Forum igitur ei erat attingendum. Ora¬ 
tione praesertim pro Roscio Amerino, 
qua quidem res difficillima agebatur, 
animos omnium in se convertit. F. Wie¬ 
acker quo modo Cicero causam judi¬ 
cibus probaverit investigat. 

Ovid ii Metamorphoseon libros qui 
legerit labyrinthum 250 diversarum 
historiarum percurrere sibi forte videa¬ 
tur. Hoc tamen opusculum eas meta¬ 
morphoses quae inter mundi originem 
et Augusti tempora intercedunt con¬ 
jungere intendit. In prima parte poe¬ 
matis de origine mundi sermo est, de 
ejus creatione, de eversione propter di¬ 
luvium, de nova institutione Deucalio¬ 
ne et Pyrrha auctoribus qui quidem 
diluvio superfuerunt. In fine creatio¬ 
nis Apollo Pythonem devincit. Juppi¬ 
ter vices Augusti in caelo gerit et con¬ 
silium deorum alter quasi senatus ro- 
manus apparet. In secunda parte poe¬ 
matis Ovidius deorum amorem erga ho¬ 
mines describit, heroes atque heroides. 
In tertia tandem parte poeta bellum 
trojanum in scaenam mittit quo histo¬ 
rica tempora incipiunt. 

Auctor vas Altamurense, in altera 
parte V saeculi a. C. n. depictum at¬ 
que ex Etruria forte profectum, no¬ 
bis describit. In eo vase cursus ad ce¬ 
reos Satyrorum depingitur cui Diony¬ 
sus praeest. M. Greifenhagen hoc vas 
cum aliis ejusdem pictoris comparat et 
de lampadedromia agi arbitratur quae 
Aeschyli cuidam satyrico ludo aderat. 

Plutarque. — Vies III. Texte £tabli 
et traduit par R. Flaceliere et E. 
Ghambry. Les Belles Lettres. Pa¬ 
ris. 1964. 


Seneque. — Lettres a Lucilius V (XIX- 
XX), 224. pp. Paris. 1964, 

I loc est IV volumen Vitarum Plu- 
tarchi quod in Collectione "Les Belles 
Lettres” nuper editum est. In eo quat¬ 
tuor Vitae continentur: Periclis, Fabii 
Maximi, Alcibiadis et Coriolani. Pe¬ 
ricles quidem, sui temporis negotiis 
maxime implicatus, maximis laudibus 
ab omnibus fere scriptoribus cumula¬ 
tus erat. Plutarohus antiquos scripto¬ 
res saepissime sequitur, sed non omnia 
de Pericle dicta ipsi probantur. Multa 
ducis atheniensis notat et reprehendit. 
De Fabio Maximo, fortunato secundo 
bello punico Hannibalis hoste, postea 
Plutarohus scribit. Livio atque Polibio 
auctoribus praesertim utitur, saepe ta¬ 
men ab illis dissentit. Melius Coriola¬ 
nus cum Alcibiade comparatur, ambo 
enim patria extorres, adversus illam 
cum inimicis sive Romae sive Athena¬ 
rum dimicaverunt. Lectorem tandem 
animadvertere velimus unicuique ha¬ 
rum Vitarum brevem biographicam 
praefationem praemitti et fontes affe¬ 
rri quibus Plutarchus usus sit. 

Llltimum litterarum volumen quas 
Seneca amico suo Lucilio Juniori mi¬ 
sit in Collectione "Les Belles Lettres” 
editum nuntiamus. Sed erant aliae 
litterae quibus Seneca amicum ad Stoi¬ 
corum sectam vocabat ut ex libro XXII 
in loco a«b Aulo Gellio asservato dedu¬ 
citur, qui quidem locus et in extremo 
hoc volumine ab editore apponitur. In 
omnibus his litteris Seneca more phi¬ 
losophorum. de divitiis, de honoribus, 
de paupertate, de morbo, de morte sa¬ 
pienter disputat. Nihil igitur mirum si 
jam ab antiquis scriptoribus laudibus 
exornatae sunt; quin etiam qua media 
dicimus aetate Imitationis auctor mul¬ 
ta ab ipsis hausit. Huic tandem postre¬ 
mo volumini index nominum omnium 
litterarum in fine affigitur. 

J. Asta, C. M. F. 

Ch. Davis. — EI estudio de la teolo- 
gia. 344 pags. 

J. M. a Arago Mitjans, S. J. — Psi - 
cologia religiosa dei niiio . 448 pags. 

J. Llopis Perez. — La orientacioyi 
dei adolescente y la “Guidance of 
Youth” norteamericana. 216 pags. 

F. Canals Vidal. — En torno al dia¬ 
logo catolico-protestante. 136 pags. 
I Ierder. Barcelona, 1965. 

Auctori, Ch. Davis, vere gratulan¬ 
dum de hoc libro, his temporibus re¬ 
rum ad theologiam pertinentium stu¬ 
diosis viris utilissimo, ut ex aliquibus 
indicis titulis facile evincitur: Cum 
fide an sine fide?, Fides et dissiden¬ 
tes christiani, Possuntne non creden¬ 
tes salvi fieri?, Quid de primi homi¬ 
nis peccato?, Quisnam Christi locus?, 
Quae nostra de Christo notitia? Sancta 
Mater Ecclesia ut magis nova in dies 
appareat fidem quasi clariorem et ma¬ 
gis consciam quaerit. Quo fit ut mul¬ 
ti homines sacrae theologiae studium 
vitae suae veluti fundamentum deside¬ 
rent. Huic necessitati opus P. Davis 
respondet nam doctrinam christianam 
clarius intellegi atque ad hominum ani¬ 
mos melius devenire intendit. Auctor 
ea omnia praeterit quae theologiae 
parum perito lectori impedimento esse 
possunt. Itaque hunc librum non tan¬ 
tum ad sacerdotes sed etiam ad omnes 
christianos missum esse judicamus. 

Quam parentibus et magistris utilis 
hic alter liber futurus sit ex ipso titu¬ 
lo deducimus. Pueri religio et mores 
raro ex ipsis ab auctoribus tractata 
sunt. Quare opus P. Arago valde ex 
eo commendatur quod totam religio¬ 
sam pueri vitam complectitur dum ip¬ 
sius pueri animus gradatim fit et per¬ 
ficitur. Sed non de puero separatim 
agitur sed ut est ad societatem cum 
aliis pronus. Prima autem hominis re¬ 
latio ad Deum est quae in ipsius ho¬ 


minis animo ejus vestigia fortiter po* 
suit. EI cum hominis religio adeo cum 
vita et moribus conjuncta sit, auctor 
de his omnibus in puero et in adules¬ 
cente agit, quantum puero familia et 
tempora tribuant. Longus index biblio- 
graphicus in extremo libro appositus 
vere pretiosum opus complet. 

In hac Paedagogiae Collectione opus 
clari doctoris J. Llopis, artis docendi 
ob longam experientiam peritissimus, 
hodie editur. De re pajrentibus et ma¬ 
gistris utilissima nobis auctor agere vi¬ 
detur, id est quo modo adulescentes 
ad bonum dirigantur. Sed hoc praeci¬ 
puum in opere quod ratione quadam 
quasi composita adulescentem ad aeta¬ 
tem firmam et constantem omnibus 
aetatibus inter se consentientibus du¬ 
cit. Vivido modo dicendi auctor de his 
omnibus agit quae ad horum tempo¬ 
rum adulescentes pertinent. Ea quae 
“Guidance of Youth” nominatur ab ex¬ 
plicatione uniuscujusque spiritus in¬ 
cipit et peritorum scientiam in adules¬ 
centis studio requirit. Adulescens ma¬ 
gistri consiliis utitur quo difficultates 
ac quaestiones facilius expediuntur. 
Hoc denique modo vires occultae adu¬ 
lescentis ad rem propriam incenduntur. 

Doctus vir F. Canals, rerum Eccle¬ 
siam inde a Concilio Ephesino ad no¬ 
stra usque tempora peritissimus, librum 
nobis offert rebus praesentibus maxi¬ 
me opportunus qui et praeceptis Con¬ 
cilii Vaticani II in primis respondet, 
jam ipse operis titulus nuid auctor sibi 
proponat nobis indicat. Non controver¬ 
siam cum aliis ecclesiis quaerit nam 
controversia saepe nos in periculum 
adducit. Sod potius quo modo altiorem 
dignitatis gradum ea quae certo vera 
sunt in dies consequantur auctor de¬ 
monstrat atque quantis in rebus diver¬ 
sae ecclesiae inter se conveniant ani¬ 
madvertit. Etiam aliqua de Maria Vir¬ 
gine in Christianorum vita ct moribus 
l)r. Canals explicat. Id ergo opus om¬ 
nes libenter accipient Concilii Vatica¬ 
ni II doctrinae studiosi. 

J. Aspa, C. M. F. 



OMNIBUS ATHLETIS 
SALMO VIRIBUS PRAESTAT 


Hac nostra aetate qua frequentissima concertationes de pediludio, taeniludio, 
de athletica longe lateque per orbem ab hominibus habentur, peropportunum vi¬ 
detur —subridete lectores— nonnulla de salmone evulgare, id est, de pisce illo 
qui, mira arte et robore praeditus omnes superat athletas. Viri scientifici qui per 
multos annos incredibilem salmonis fortitudinem mirati sunt, nunc salmonis vires 
metiri sunt consecuti, quibus celerrime iter facit ex alto mari oceano, in quo 
vitam agit, usque ad fluminum fontes ubi gignit et mortem obit. 

Piscatores qui, retibus et cannis ornati, ad flumina montana, ad torrentes pa¬ 
tienti animo salmones exspectant, salmonum itinera mirantur, qui postquam 
multa chilometra peragrarunt aquas cadentes sex immo septem metra altas fa¬ 
cile superant. 

Coetus scientificoTum quos illustris biologus americanus Brett moderatus est, 
quique salmones milia et viginti quinque chilometra per flumen Fraser sunt 
insecuti, his docti experimentis flumen arte factum exstruxerunt quo salmo im¬ 
missus, nongenta chilometra viginti diebus velocitate media duorum chilometro* 
rum hora confecit, quin ad vescendum nec ad quiescendum tempus ei concede¬ 
retur. Quod argumentum est salmonem optimum esse athletam qui hominibus, 
equis qui in hippodromo currunt, canibus Canadensibus traham agentibus longe 
antecellit. 

Quare necesse est affirmare salmonem —itineribus laboriosis quae ex oceano. 
ad fluminum capita singulis annis perficit— pinguedinem illam qua per decem 
menses sibi providerat, plene insumere. 

Si forte requiras quare salmo hoc robore atque celeritate polleat, hoc tibi do 
responsum: salmo corpus habet aeridynamicum, id est, quod leviter aquae ad¬ 
versatur. 

Adeant ergo salmonem navium structores, si navem celerem, solidam struere 
cupiunt. 


Jesus Aramendia, C. M. F. 


DE TYRTAEO POETA 


Lacedaemonii, post multas in proeliis acceptas clades, Aipollinem Delphicum 
quid, ut felix exitus sibi contingeret, facere deberent consuluerunt. Qui ut illi 
ab Atheniensibus ducem postularent suasit. 

Athenienses vero, ut Spartanos irriderent, Spartam magistrum quendam scho¬ 
lae —Tyrtaeum nomine—, altero pede claudum, omnino in re militari imperi¬ 
tum miserunt. 

Sed cum Tyrtaeus poeta esset clarissimus dootissimu9que etiam vir esset, 
quaedam bellica carmina excerpsit, quibusque coram Lacedaemoniis lectis, ita 
recreavit aflictosque animos refecit ut hostes Lacedaemonii vicerint. Tum ei ci¬ 
vitatem tribui decretum est canminaque sua ut ediscerentur solemnibusque die¬ 
bus festis in Tyrtaei recordationem concinerentur imperatum est. 

Martinus Codina 


COLLOQUIUM INTER DUOS 
AMICOS 

Aulus: Potesne mihi dicere, Decime, 
unde venias? 

Decimus: Ex macello venio. 

Aulus: Oro te ut mihi quid in sportella 
afferas dicas. 

Decimus: Carnem vitulinam et duos 
cuniculos qui maximo pretio consti¬ 
terunt. 

Aulus: Tunc, Decime, hodie tecum 
cenabo... 

Decimus: Non hodie sed cras. 

Aubus: Et quid mihi cras appones? 

Decimus: Allia et cepas quae minoris 
sunt. Placebunt tibi. 

Aulus: Gratias tibi ago, Decime; cibum 
meum sumam quem pluris habeo. 

JoSEPHUS LlZAMA 
V Cursus alumnus 
Alabonae (ad Caesaraugustam) 


ROMA EST NOBILISSIMA... 

Permulti erant Romae alienigenae. 
Graeci magnifica Fori mirabantur mo¬ 
numenta et clamabant: 

— Roma est nobilissima. Romae inco¬ 
lae sunt beati. Monumenta sunt splen¬ 
dida. 

Sed amicus qui eos comitabatur, 
Graecis misera mancipia ostendit et 
tristia quibus vestimenta sordida erant. 
Quae mancipia super terga amphoras 
magnas portabant. 

Quibus visis, Graeci sententiam mu¬ 
taverunt: 

— Roma nobilissima est et magnifica 
ejus sunt monumenta, sed vitae et 
mancipiorum condiciones exeerabiles 
sunt. 

Servator Martinez 



DE FALERNO 

Falernus alborum capillorum senex 
juga montis Massici colebat, ubi aram 
Cereris sacram posuerat. Cum vinum 
non cognosceret aqua sitim sedabat. 
Quodam die Bacchus eum adiit. 

Senex deum ad se recepit hospitio 
eique aliquid aquae et parum cibi ut 
ederet apposuit. 

Bacchus cum senis humanitatem 
munerari vellet, fecit ut omnes am¬ 
phorae Falerno replerentur. 

— Pota, inquit, hoc vinum quod deus 
Bacchus tibi praebet... Illud te clarum 
faciet... 

Falernus tantum vini potavit ut sua¬ 
vi sapore victus obdormierit, dum Bac¬ 
chus arridebat. 

Sene expergiscente, mons Massicus 
vitibus florebat. 

Antonius Galvez Tomey 


LUCULLUS ET POMPEJUS 

Villam habebat Lucullus frugiferam. 
Quam cum Pompejus —solitudinis 
amans— quondam lustrasset, hoc tan¬ 
tum reprehendit, quod quamquam in 
aestate omnium jucundissima erat quas 
viserat, hieme, vento flante, satis ei 
erat incommoditatis. Quibus Lucullus: 

— Credis, inquit, imperitiorem me 
esse rerum rusticarum quam hirundi¬ 
nes, quae hieme adveniente, se loco 
movent? 

Emmanuel Ruiz 

V Cursus alumnus 

Alabonae (ad Caesaraugustam) 
QUIS SUM? 

Ore meo rubicundo 
nigrisque meis oculis 
meaque viridi veste, 
rus afficio laetitia... 

E. Martinez 


MILES GLORIOSUS 

Miles quidam qui bello gallico interfuerat, quique a fronte vulneratus erat, 
omnibus amicis cicatricem ostendens, eis Caesaris triumphos recordabatur atque 
suam laudabat virtutem. 

—- Videte, inquiebat, meam cicatricem, quo concluditur me non fugientem sed 
pugnantem esse vulneratum. Militis est a fronte pugnare, illius tantum interest 
patriam totis viribus defendere. Si fugissem, a tergo vulneratus essem. Nun¬ 
quam hostis terga mea vidit. 

Quod cum alter miles, rei certior, audiret, respondit: 

— Frenum, amice, verbis tuis adhibe; quae nos admones pulchra sunt sed alias 
vide ne fugiens respicias... 

Quod eorum qui id audiebant risum maxime movit. 


Josephus A. Barat 

Cantus hic ex 
fasciculo cui no¬ 
men “ D o u z e 
chansons latines” 
ex.erptus est, qui- 
que a cl. v. M. 
La va re n ne Lut e- 
tiae anno 1952 
editus e t. 


2. Nee minor nunc vis canendi 

traditur. 

Mulcet artus, corda, mentes; 
ingeni venas latentes 
elicit. 

3. Musa voces, Musa sensus 

copulat. 

Mu sa demit frente nubem. 
Musa grata lege pubem 
roborat. 


4. Una nobis vox, amorque 

unus est. 

Dispares concors per artes 
vita nobis, nacta partes 
plurimas. 

5. Carminis sic vita ritu 

defluat. 

M usa jucundo tenore 
ima summis aequo more 
temperet. 

Summus dolor exilii qui infixus hae¬ 
rebat animo elegorum poetam Ovidium 
fecit. Ovidius vere multis in locis fas¬ 
tidio lectori est tum quia saepe Cae¬ 
sari principi suis versibus adulatur tum 
quia saepissime exilii lamentis lacrimis¬ 
que eisdem verbis se dedit. Sed nequa¬ 
quam obliviscendum est in Ponticis at¬ 
que in Tristibus Ovidium veram poe¬ 
tae magnitudinem adipisci ibioue 
quamdam quasi doloris divinam ratio 
nem attingere. Praeter ejus dicendi ge¬ 
nus describendo aptum, plurima car¬ 
mina invenimus in quibus poeta ulti¬ 
mum vale dicit, vel multa de vita sua 
narrat, vel amicis et uxori amorem 
significat vel verbis dignitate plenis 
inimicos et falsos amicos vehementer 
vituperat. Quae omnia in hoc novo 
volumine Collectionis Bernat Metge 
legere nobis licet. Clarus linguae lati- 
nae magister M. Dol^ textum criticum 
disposuit qui et indicem bibliographi- 
cum codicum, editionum et praecipua¬ 
rum rerum quae de Ovidio scripta 
sunt, nobis offert. Catalaunica inter¬ 
pretatio et longa praefatio de Ovidii 
exilio et opere C. Bove debentur. 

Aliud quoque Collectionis Bernat 
Metge volumen prae oculis nobis est, 
IV videlicet Polvbii volumen in quo 


libri IX et X Historiarum continen¬ 
tur. M. Balasch, in 'hac Collectione 
maxime notus, editionem paravit du- 
rumque Polybii dicendi modum faci¬ 
liorem nobis reddidit. 

Jesus Aspa, C.M.F. 

De Echave - Sustaeta, Javier. — Vir- 
gilio y nosotros. Edic. Cefiso, Barce¬ 
lona, 1964, pag. 172, 

Amicissimis verbis amico nostro gra¬ 
tias agimus, quod opere “Virgilio y 
nosotros" nos docuit aliam novamque in 
Vergilium viam aperiendam et ingre¬ 
diendam. In tres quasi partes opus dis¬ 
pertitur Dtor. Echave-Sustaeta. Primum 
sensum intimum poeseos vergilianae in¬ 
vestigat (pag. 9-27); deinde novam ten- 
tat interpretationem mentis sensusque 
vergiliani qui superiores interpretes his- 
panos hactenus praeterierat (pag. 28- 
103); denique perpetuam Mantuani in 
litteris hispanicis vim atque momentum 
ostendit (pag. 107-167). 

Interpretationem hujus secundi libri 
Aeneidos amplissimis laudibus eisque 
nunc jure meritoque tributis, non pos¬ 
sumus non efferre. Cimus, enim Prof. 
Xaxerius Echave-Sustaeta in interpre¬ 
tando Vergilio magister apparet sum¬ 
mus, ita ut nos novo eoque hodierno 
Vergilio donaverit. Utinam amicus nos¬ 
ter Xaverius —qui tam scite animum 
Vergilianum callet— reliqua Mantuani 
vatis opera pervestigare conetur brevique 
palam in lucem prodat; quod ab egregio 
magistro Hispani —et in primis ami¬ 
ci— quodam jure postulare debemus. 

Marianus Molina, C.M.F. 

